Napoleon: Si Ketot Yang Bikin Eropah Huru-Hara

Sebut saja Napoleon, ramai dapat membayangkan perihal si ketot yang bikin Britain, Austria dan Rusia jadi cacing kepanasan. Siapa sangka lelaki berdarah Corsica ini berupaya menundukkan kuasa-kuasa Eropah dengan menjadikan sebahagian besar benua itu sebagai sebahagian daripada jajahan Perancis. Walaupun baginda kemudiannya mangkat dalam buangan di Saint Helena pada 1821, legasinya sebagai penakluk masih diingati masih sehingga hari ini.

Napoleon atau nama sebenarnya Napoleon Bonaparte dilahirkan pada 15 Ogos 1769 di Ajaccio, Corsica. Moyang di sebelah ibu dan bapanya mempunyai darah keluarga bangsawan Tuscany dan Genoa. Walau bagaimanapun, darah bangsawan bukan jaminan kepada keselesaan hidup baginda memandangkan keluarganya hidup dalam kemiskinan. (McLynn, 1998)

Pada tahun sama kelahiran Napoleon, Corsica diserahkan secara rasmi kepada Perancis oleh negara kota Genoa dan dijadikan sebahagian daripada wilayahnya pada tahun 1770. Pada awalnya, ibu bapa baginda menentang pendudukan Perancis di Corsica tetapi itu tidak bertahan lama. Ini selepas bapanya, Carlo Maria di Buonaparte dilantik sebagai wakil Corsica ke istana Raja Louis XVI pada tahun 1771. (Cronin, 1994)

Tidak seperti anak-anak Corsica lain, Napoleon bertuah kerana mendapat pendidikan yang baik di tanah besar Perancis. Ini disebabkan latar belakang keluarganya yang berdarah bangsawan diiktiraf oleh kerajaan. Ini membolehkannya didaftarkan di sekolah ten.te.ra Brienne-le-Chateau dan mendapat latihan sebagai pegawai ar.ti.ler.i di Ecole Mil.tai.re. Semasa di kedua-dua tempat inilah, Napoleon dapat menguasai Bahasa Perancis dengan loghat Corsica yang pekat.

Apabila Revolusi Perancis tercetus pada tahun 1789, ia mengakibatkan kejatuhan sistem monarki Perancis dengan Raja Louis XVI dihukum ma.ti dengan gi.lo.tin empat tahun kemudian. Revolusi itu juga mencetuskan ketidakstabilan politik dengan kerajaan yang bersilih ganti melancarkan kempen populariti murahan termasuk kempen terhadap musuh-musuh Perancis termasuk Britain dan Austria.

Napoleon tahu strategi sebegini tidak akan berhasil dan ia pasti membuatkan orang rasa muak dengan kerajaan yang ada. Semasa tempoh inilah, baginda mahu menggunakan kejayaan pencapaian keten.te.raannya untuk meraih sokongan rakyat dan sebagai asas untuk agenda politiknya untuk tahun-tahun mendatang.

Peluang itu terhidang pada tahun 1793 apabila Toulon ditawan oleh kelompok penyokong monarki dengan sokongan Britain. Bagaimanapun, kota tersebut berjaya dira.mp.as semula oleh Napoleon selepas berjaya merampas kedudukan tanah tinggi berhampiran Toulon. Kedudukan tersebut dimanfaatkan sepenuhnya baginda menerusi se.ra.ngan art.il.eri ke atas kawasan pelabuhan sehingga memaksa Britain berundur. (McLynn, 1998)

Keyakinan kerajaan terhadap Napoleon semakin kukuh selepas berjaya menamatkan an.ca.man golongan penyokong diraja di Paris pada 1795. Seperti di Toulon, ar.til.eri sekali lagi digunakan untuk menamatkan an.ca.man dengan 1,400 orang pember.on.tak terbu.nuh dan saki-bakinya memilih melarikan diri. Kejayaan ini membolehkan Napoleon mendapat kenaikan pangkat sebagai mejar jeneral. (McLynn, 1998)

Setahun selepas itu, baginda diberi amanah mengetuai kempen Perancis di Itali dan Austria. Dalam tempoh tersebut, sebahagian besar Itali dan Austria jatuh ke tangan Perancis termasuk Leoben, hanya 100 km dari ibu kota Austria, Vienna. Austria yang ketakutan bersetuju memeterai Perjanjian Campo-Formio bagi mengelakkan lebih banyak jajahannya jatuh ke tangan Napoleon. (McLynn, 1998)

Satu sebab yang menyumbang kepada kemenangan baginda ialah Napoleon lebih suka menggerakkan ten.te.ranya dengan pantas dan meletakkan mereka di pelbagai kedudukan strategik. Sekiranya berlaku pertem.pu.ran di sesuatu kawasan, maka unit-unit ini akan diaktifkan dengan segera bagi membolehkan bilangan ten.te.ra Perancis mengatasi bilangan pihak lawan. Selain itu, Napoleon juga berusaha menambahbaik strategi keten.te.raannya termasuk mengkaji strategi jeneral-jeneral terkenal seperti Alexander the Great, Hannibal Barca dan Scipio Africanus.

Pada 1798, perhatian Napoleon beralih kepada Mesir yang ketika itu diperintah oleh Empayar Turki Uthmaniyyah. Baginda berharap menerusi penaklukan Mesir, ia dapat menjejaskan kepentingan perdagangan Britain di India dan membuka jalan kepada penaklukan Timur Tengah dan India di tangan Perancis. Hujah Napoleon dipersetujui kerajaan ketika itu dan baginda diberi lampu hijau untuk berbuat demikian. (Amini, 2000)

Salah satu kempennya yang terkenal di Timur Tengah ialah Pertem.pu.ran Embaheh atau Per.tem.pu.ran Piramid pada Julai 1798. Pertem.pu.ran ini bukan saja menyerlahkan kelicikan Napoleon sebagai pemimpin ten.te.ra tetapi menonjolkan kemerosotan Empayar Turki Uthmaniyyah dari aspek berkenaan.

Begitupun, kejayaan baginda dijejaskan oleh kejayaan ten.te.ra laut Britain pimpinan Sir Horacio Nelson menenggelamkan sebahagian besar armada laut Perancis di Teluk Abukir pada Ogos 1798. Di sebalik kegagalan itu, Napoleon terus mara ke Syria dan Palestin dengan Gaza, Jaffa dan Haifa jatuh ke tangan baginda. Tetapi di Jaffa, pihaknya menghukum ma.ti semua individu yang mempertahankan kota itu dengan cara diti.k.am dengan ba.yo.net atau dile.ma.skan dalam air. (Avner, 2015)

Selain keke.ja.man di Jaffa, angkatan Napoleon turut berdepan isu sama yang membelenggu mana-mana ten.te.ra yang beroperasi di Syria-Palestin: wabak bubonik. Walaupun tidak dinyatakan jumlah sebenar ten.te.ra yang terbu.n.uh akibat wabak, dikatakan angkanya menyamai separuh daripada 13,000 ten.te.ra yang mengikutnya ke sana. Ini memaksa Napoleon mengarahkan mana-mana ten.te.ra yang dijangkiti dibu.nu.h dengan cara memberi opium berlebihan. (Guennifey, 2015) Penyakit berjangkit akan menjadi mimpi ngeri Napoleon bertahun-tahun kemudian.

Tatkala sibuk dengan situasi di Timur Tengah, Perancis pula sibuk berdepan an.ca.man pakatan beberapa negara termasuk Austria, Britain, Empayar Turki Uthmaniyyah dan Rusia. Dengan kerajaan sedia ada sudah tidak popular dalam kalangan rakyat, Napoleon mengambil kesempatan pulang ke Paris pada Ogos 1799 dan meram.pa.s kuasa daripada mereka beberapa bulan kemudian.

Kerajaan sedia ada digantikan dengan sistem tiga ahli konsul dengan baginda merupakan ahli konsul pertama selama 10 tahun. Kedudukan Napoleon semakin kukuh apabila berjaya membantu Perancis menang di Marengo pada 1800 sekaligus membolehkan Austria diusir dari Itali. Dengan kedudukan baginda tidak boleh dicabar, Britain terpaksa akur dengan memeterai Perjanjian Amiens pada tahun 1802. (McLynn, 1998)

Bagi memulihkan semula keadaan pasca-revolusi, Napoleon memperkenalkan pelbagai reformasi dalam pelbagai sektor. Antara reformasi yang dibuat ialah menubuhkan bank pusat pertama di Eropah (Banque de France), memulihkan kembali hubungan dengan Vatican menerusi Concordat 1801dan memperkenalkan Legion of Honor. Legion of Honor ialah anugerah pencapaian merit sebagai pengiktirafan kepada mana-mana pencapaian awam dan keten.te.raan yang mengharumkan nama Perancis.

Selepas ditabalkan sebagai Maharaja pada 1804, Napoleon turut memperkenalkan undang-undang sivil baru yang dikenali sebagai Kod Napoleon. Kod perundangan ini memperkemaskini atau memansuhkan mana-mana undang-undang Perancis yang lapuk. Menerusi pembaharuan ini, ini membolehkan undang-undang hartanah ditambahbaik, memansuhkan persatuan pedagang dan mengesahkan perceraian. Kod ini menjadi asas kepada undang-undang sivil Perancis dan terus digunakan sehingga hari ini. (Palmer dan Colton, 1995)

Di sebalik kejayaannya mengatasi Austria termasuk menamatkan Empayar Rom Suci (Holy Roman Empire), Napoleon masih tidak berpuas hati. Britain terus menjadi duri dalam daging menerusi armada laut mereka yang besar. Baginda cuba mewujudkan Sistem Benua dengan tujuan menghakis kekuatan ekonomi Britain dan mendorong negara-negara Eropah memboikot mereka tetapi tidak berhasil.

Di samping itu, musuh-musuh Napoleon sudah menjumpai cara untuk mengakali ten.te.ra baginda. Pada tahun 1802-1804, rakyat Haiti melancarkan pe.ra.ng gerila ke atas ten.te.ra Perancis yang dihantar bagi melaksanakan semula sistem perha.mb.aan. Di sebalik bilangan mereka yang ramai, itu masih tidak mencukupi menghalang mereka dari mengisytiharkan kemerdekaan dan mengusir Perancis dari pulau berkenaan. Tahun 1804 turut menyaksikan Napoleon menjual Louisiana kepada Amerika Syarikat dengan harga AS$15 juta. (Connelly, 2006)

Taktik sama turut digunakan di Semenanjung Iberia apabila Perancis menduduki Sepanyol pada tahun 1808. Walaupun banyak perkampungan Sepanyol diba.k.ar untuk memaksa ten.te.ra Sepanyol menyerah kalah, ia langsung tidak melemahkan moral mereka. Disebabkan kegigihan pihak Sepanyol menggunakan taktik sebegini, Napoleon yang sudah murka menggelarnya sebagai ulser Sepanyol. (Chandler, 2009)

Sejak itu, kekalahan demi kekalahan mula dialami baginda di seluruh Eropah. Kekalahan ini menunjukkan Napoleon bukanlah kebal seperti disangka. Bagaimanapun, kekalahan-kekalahan ini mendorong baginda bangkit semula dan memaksa Austria memeterai Perjanjian Schonbrunn pada 1809. Menerusi perjanjian itu, saki-baki wilayah Austria diserahkan kepada Perancis, Duchy of Warsaw dan Rusia.

Perjanjian Schonbrunn juga mendorong pemerintah Austria ketika itu, Maharaja Francis I mengahwinkan puterinya, Marie Louise dengan Napoleon pada 1810. Tawaran perkahwinan itu diterima baginda tidak lama selepas bercerai dengan isteri tercinta, Josephine kerana ketidakupayaannya menghasilkan anak. Hasil perkahwinannya dengan Marie Louise menghasilkan seorang putera bernama Napoleon II.

Disebabkan hubungan kekeluargaan yang terjalin, ini turut menjelaskan mengapa Austria memilih bersama Perancis semasa melancarkan kempen di Rusia pada 1812. Walaupun dinasihati agar tidak berbuat demikian, Napoleon tidak mengendahkannya dan menggerakkan 450,000 ten.te.ra ke sana. Rusia memilih mengelak terlibat dalam siri pertempuran besar, sebaliknya memilih mengumpan baginda untuk mara lebih jauh sambil dibantu polisi bumi han.gu.s.

Taktik tersebut memberi kesan besar kepada ten.te.ra Napoleon. Sudahlah ma.ti di medan pe.ra.ng, yang terselamat pula berdepan pelbagai cabaran termasuk cuaca buruk dan penyakit berjangkit. Di sebalik semua ini, mereka terus mara hingga ke Moscow dan menakluk kota berkenaan pada September 1812.

Bagaimanapun, operasi keten.te.raan di Rusia terpaksa dihentikan selepas Napoleon mendapat tahu wujud cubaan rampasan kuasa di Perancis membabitkan Claude Francois de Malet. Baginda berundur secara tergesa-gesa semasa berita tersebut disampaikan kepadanya. Disebabkan cubaan ini, ten.te.ra Perancis dan sekutu mereka mengalami kekalahan teruk sepanjang pengunduran mereka dari Rusia.

Selepas berjaya memulihkan keadaan, perhatian Napoleon kembali beralih kepada musuh-musuh Eropahnya. Pakatan Eropah dan Perancis bertembung di Leipzig pada Oktober 1813 dengan pasukan Perancis mengalami kekalahan teruk. Kuasa-kuasa Eropah cuba memujuknya membuat perjanjian dengan menjanjikan kuasa Napoleon dikekalkan sebagai tukaran kepada pembebasan wilayah-wilayah Eropah yang dikawal Perancis. Bagaimanapun, tawaran tersebut ditolak baginda. (Riley, 2013)

Ini mendorong mereka meneruskan operasi penaklukan dengan mensasarkan Paris pada tahun 1814. Pada Mac 1814, apa yang dibimbangi Napoleon akhirnya berlaku dengan Paris menyerah kalah kepada mereka. Selepas melihat situasi tidak menyebelahi baginda, Napoleon akhirnya mengaku kalah dan bersetuju untuk turun takhta tanpa sebarang syarat. (McLynn, 1998)

Menerusi Perjanjian Fontainebleau, Napoleon bersetuju untuk duduk dalam buangan di Elba bersama 400 orang ten.te.ra sebagai pengawal walaupun ditentang oleh Britain. Alasan mereka mudah: baginda tidak akan tunduk dengan situasi itu dan akan mencari jalan untuk kembali berkuasa. Bagaimanapun, kegusaran mereka tidak dilayan oleh kuasa-kuasa Eropah lain yang sudah penat bepe.ra.ng. (Abbott, 2005)

Semasa di Elba, baginda memperkenalkan pelbagai pembaharuan termasuk menubuhkan ten.te.ra laut dan darat, pembinaan jalan-jalan baru dan menambahbaik sistem pendidikan. Bagaimanapun, beberapa bulan selepas itu, Napoleon mendapat tahu cinta hatinya Josephine mangkat di tanah besar. Ini mendorongnya berkurung dalam balik selama dua hari untuk memperingati wanita yang sentiasa bertakhta di hatinya. (McLynn, 1998)

Apa yang digusarkan Britain akhirnya menjadi kenyataan pada Februari 1815. Pada bulan tersebut, Napoleon berjaya melepaskan diri dari Elba dengan kapal Inconstant dan kembali berkuasa di Perancis. Baginda berbuat demikian kerana tidak mendapat elaun yang dijanjikan menerusi Perjanjian Fontainbleau, terpisah dengan Marie Louise di Austria dan enggan membiarkan dirinya dibuang negeri ke tempat lebih jauh oleh Britain.

Kuasa-kuasa Eropah mengisytiharkan baginda sebagai penje.na.yah dan membentuk ketum.bu.kan berjumlah 150,000 orang. Perancis bertindak balas dengan membentuk 200,000 ten.te.ra dengan kedua-dua angkatan bertembung di Waterloo pada Jun 1815. Bagaimanapun, hasrat Napoleon melihat keajaiban kemenangan tidak kesampaian dengan baginda sekali lagi terpaksa menyerah diri kepada Britain pada Julai 1815.

Tidak mahu pisang berbuah dua kali, Britain mengambil keputusan membuang Napoleon ke Saint Helena. Bagaimanapun, situasi kehidupan di sana yang teruk membuatkan ramai sejarawan membuat hipotesis ia sebenarnya cubaan mereka membu.n.uh baginda secara perlahan. Malah, perkara ini turut diakui doktor peribadi Napoleon, Dr Barry O’Meara yang memberi amaran jika keadaan ini berterusan, ia akan membu.n.uh baginda. (Benhamou, 2012)

Menjelang Februari 1821, kesihatan baginda semakin merosot. Sebulan kemudian, Napoleon kembali menemui Penciptanya pada usia 51 tahun. Sebelum menghembuskan nafas terakhir, baginda mengucapkan kata-kata ini, “France, l’ar.m.ée, tête d’ar.m.ée, Joséphine.” (Perancis, ten.te.ra, panglima ten.te.ra, Josephine)

Walaupun meminta mahu dimakamkan di tebing Sungai Seine seperti dinyatakan dalam wasiatnya, ia dinafikan oleh Britain, seolah-olah masih takut dengan bayang-bayang baginda. Hampir 20 tahun selepas itu, hajat Napoleon menjadi kenyataan hasil usaha Raja Louis Philippe I. Kini, jasad baginda dimakamkan dalam sebuah keranda batu kuartzit merah di sebuah ruang bawah tanah di Les Invalides. (Driskel, 1993).

RUJUKAN:

Benhamou, A. (2012). Inside Longwood. Albert Benhamou Publishing.

Roberts, A. (2014). Napoleon: A Life. Penguin Group. Halaman 799-801.

Falk, A. (2015). Napoleon Against Himself: A Psychobiography. Pitchstone Publishing.

Chandler, D. (2009). The Campaigns of Napoleon. Scribner. Halaman 659-660.

Cordingly, D.(2004). The Billy Ruffian: The Bellerophon and the Downfall of Napoleon. Bloomsbury. Halaman 254.

McLynn, F. (1998). Napoleon. Pimlico. Halaman 76, 96, 132, 235, 585, 597.

Amini, I. (2000). Napoleon and Persia. Taylor & Francis. Halaman 12.

Riley, J.P. (2013). Napoleon and the World DITAPIS of 1813: Lessons in Coalition DITAPIS. Routledge. Halaman 206.

Abbott, J. (2005). The Life of Napoleon Bonaparte. Kessinger Publishing. Halaman 481.

Connelly, O. (2006). Blundering to Glory: Napoleon’s Mil.it.ary Campaigns. Rowman & Littlefield. Halaman 106

Driskel, P. (1993). As Befits a Legend. Kent State University Press. Halaman 168.

Cronin, V. (1994). Napoleon. HarperCollins. Halaman 20-21.


Kenapa Kosovo Sangat Memuja England?

“Your Villain, My Hero”

Dua hari lepas, ada perlawanan bola sepak Euro 2020 (peringkat kumpulan) antara England dan Kosovo. England belasah Kosovo 4-0. Yang peliknya, penyokong Kosovo bukan saja tak merusuh atau menurunkan hujan botol, malah siap angkat placard bendera England mengucap terima kasih kepada England.

Demi menyambut kedatangan pasukan England, ibu kota Kosovo iaitu Pristina dipenuhi dengan bendera England dan banner “Welcome & Respect”. Benda macam tu tak akan berlaku kat pasukan Malaysia yang mengunjungi Indonesia, dan jarang berlaku di mana-mana negara pun.

Nak faham kenapa orang Kosovo begitu taksub dengan England atau UK (England + Wales + Scotland + Northern Ireland = UK), kena tahu sejarah Perang Kosovo tahun 1998-1999.

Perang Kosovo ialah konflik yang meletus antara Yugoslavia (kini bertukar nama jadi Serbia) dan Kosovo Liberation Army (KLA), separatis yang menuntut kemerdekaan Kosovo daripada Yugoslavia. Majoriti penduduk Kosovo ialah kaum Albania, jadi mereka nak ikut jejak Slovenia (majoriti kaum Slovene), Croatia (majoriti Croat) dan Bosnia & Herzegovina (majoriti Bosniak) yang mencapai kemerdekaan daripada Yugoslavia yang didominasi oleh kaum Serb.

Serb ni kalau perang akan jadi gila sikit, jadi apa yang berlaku di Bosnia juga dikatakan berlaku di Kosovo. Tapi negara kuasa besar di Eropah tak berapa nak campur tangan. Masa Perang Bosnia, negara-negara anggota Pertubuhan Perjanjian Atlantik Utara (NATO) pun hanya bertindak selepas berlakunya serangan Serb ke atas PBB di Srebrenica.

Tapi untuk kes Kosovo, UK telah bersuara dari awal. Tony Blair yang baru dilantik sebagai PM UK pada 1997 bersungguh-sungguh melobi negara NATO yang lain termasuk US untuk bercampur tangan dalam Kosovo. Masa Perang Bosnia, Blair belum jadi PM, jadi Blair guna kes Bosnia sebagai modal untuk justify campur tangan, demi mengelakkan Kosovo ditimpa nasib yang sama macam Bosnia.

Hasil daripada pujukan Blair, akhirnya NATO melakukan serangan udara ke atas Yugoslavia bermula 24 Mac 1999 (boleh baca secara lanjut di sini: https://www.facebook.com/ayman.rashdan.wong/posts/10210703159334742). Selepas 78 hari, akhirnya tentera Yugoslavia berundur daripada Kosovo. Selepas Kosovo mengisytiharkan kemerdekaan pada tahun 2008, UK ialah antara negara pertama yang mengiktiraf Kosovo dan mendirikan kedutaan di Pristina.

Jadi sebab itu orang Kosovo rasa terhutang budi yang teramat kepada UK, US dan juga Tony Blair. Sampai ramai orang Kosovo menamakan anak mereka “Tonibler”. Di Pristina juga terdapat tugu Presiden US waktu tu, Bill Clinton yang didirikan sebagai peringatan “jasa” US berganding bahu dengan UK untuk “membebaskan” Kosovo daripada Yugoslavia.

Of course, UK bantu Kosovo bukan atas dasar kemanusiaan semata-mata. Yugoslavia/Serbia ialah adik kecil Russia, membantu Kosovo merdeka akan menjadikan Kosovo sebagai sekutu tegar dalam segala percaturan against Russia. Kira Blair ni power juga game geopolitik dia, sebelum hubungan Russia dan NATO jadi teruk pada era Putin, dia dah bela macai siap-siap. Sama macam sokongan yang UK berikan kepada Greece pada 1820-an untuk merdeka daripada Turki Uthmaniyyah. Greece rasa terhutang budi dengan UK, jadi apabila berlaku Perang Dunia Pertama (1914-1918) 90 tahun kemudian, Greece jadi kunci UK menentang Uthmaniyyah yang menyebelahi Jerman.

Sanjungan orang Kosovo terhadap US/UK ni agak rare sebab selalunya, US dan UK dipandang sebagai “imperialis” dan “penjajah”. Tapi di pelusuk dunia tertentu macam di Kosovo, US dan UK dipandang sebagai “hero”. Di Iraq pun, walaupun US umum dipandang sebagai “penceroboh”, tapi bagi kaum seperti Kurd yang sudah lama ditindas oleh Saddam Hussein, US ni hero besar yang membebaskan mereka.

Jadi untuk memahami politik antarabangsa, kita perlu berfikiran secara “relativist”: apa yang negara A suka, tak semestinya negara B suka; “hero” bagi negara A mungkin “villain” bagi negara B, “villain” bagi negara B mungkin “hero” bagi negara A dan C. Benda macam ni mungkin agak sukar dihadam oleh orang yang dah biasa berfikir secara “binary” (“hitam vs. putih”), tapi itulah realiti politik antarabangsa (dan segala jenis politik).


Betulkah Ratu Elizabeth Keturunan Firaun?

Dalam artikel lepas, kami ada bercerita sedikit pasal dakwaan yang menyatakan Ratu Elizabeth adalah keturunan Nabi Muhammad (SAW). Ada yang bersetuju dengan artikel tersebut sambil menyatakan sedikit sebanyak tentang teori keturunan Firaun.

Maka kali ini, kami bercerita pasal teori ini pula. Pada dasarnya, teori ini berteraskan konspirasi untuk memberi persepsi buruk terhadap Ratu Elizabeth.

Masih ramai dalam kalangan orang Melayu yang menyangka bahawa Firaun hanyalah seorang, yakni penguasa ketika zaman Nabi Musa (as).

Sekadar makluman, Firaun adalah pangkat dipegang 170 raja yang berbangsa Qibti di Mesir Purba (ketika zaman kejatuhan, darjat Firaun dipegang bangsa selain Qibti).

Jadi sekarang semua boleh nampak naratif persepsi negatif. Katanya seorang ratu moden adalah keturunan golongan penguasa dalam kelompok 170 raja ini. Persoalan sekarang adalah, firaun mana?

Al-Qur’an tidak menyatakan nama Firaun zaman Nabi Musa (as). Para sarjana berpendapat firaun ini adalah Ramses II, yang walau bagaimanapun sudah µzµr teruk sebelum pergi buat selamanya (Townsend, 2021).

Ramses II mempunyai tujuh isteri rasmi dan lebih daripada 100 orang anak. Jumlah yang begitu ramai ini mengingatkan pasal Genghis Khan. Baginda mempunyai enam isteri rasmi dan lebih daripada 500 gµηdik.

Pasangan-pasangan ini beranak pinak. Anak cucu pun beranak pinak, sampai hari ini lebih daripada 16 juta orang adalah keturunan baginda (Mayell, 2003).

Sekarang bayangkan – Genghis Khan hidup 800+ tahun lalu. Dan 16 juta orang disahkan keturunan baginda. Ramses II dianggarkan hidup 3,200 tahun lalu. Maksudnya, sesiapa saja boleh menjadi keturunan Ramses II.

Bukan setakat Ratu Elizabeth sahaja. Kalau tidak percaya, cuba tengok ujian DNA yang menganalisis bahan genetik Firaun Tutankhamun. Selesai proses data, saintis cuba tengok siapa berkongsi genetik baginda.

Rupa-rupanya 70 peratus rakyat British berkongsi DNA sama (Baghdijan, 2011). Tutankhamun mαηgkαt tanpa seorang anak, bermakna baginda dan 70 peratus rakyat British ini mempunyai “common ancestor” (moyang sama), barangkali seseorang yang menetap di Kaukasia sekitar 9,500 tahun lalu.

Sekarang fikir balik – seorang anak Kaukasia beranak pinak. Keturunan beliau berkahwin dengan salasilah yang melahirkan Akhenaten dan Tutankhamun.

Contoh ini sudah cukup untuk memahami logik “keturunan firaun” terhadap Ratu Elizabeth II. Sesiapa sahaja boleh menjadi keturunan firaun.

Ada yang menyatakan bahawa baginda adalah keturunan Cleopatra, seorang permaisuri Mesir Purba yang memainkan peranan dalam kebangkitan Empayar Rom.

Cleopatra melahirkan empat orang anak. Tiga orang jalan dulu sebelum mencapai usia 18 tahun. Anak bongsu siap pergi barangkali sebelum berumur 8 tahun pun.

Hanya anak perempuan iaitu Cleopatra Selene II sahaja hidup sampai 35 tahun, dengan dua orang anak iaitu Ptolemy dan Drusila. Dan salasilah dua anak ini tidak pergi jauh pun, dengan catatan terhenti tidak lama kemudian.

Sebelum mengakhiri artikel, ada satu benda yang perlu diceritakan. Cleopatra adalah permaisuri daripada dinasi berbeza untuk dibandingkan dengan firaun-firaun besar yang terdahulu.

Cleopatra berasal daripada Dinasti Ptolemaic, yang berkuasa selepas Dinasti Argead. Sebelum dua kelompok penguasa ini, ada 31 dinasti yang berbeza antara satu sama lain. Ramses II adalah firaun ketiga dalam Dinasti ke-19. Tutankhamun pula adalah firaun terakhir dalam Dinasti ke-18.

Jadi kalau ingin memburukkan Ratu Elizabeth, tidak perlu tarik sampai Firaun atau Namrud. Petik saja daripada William the Coηqµeror. Anak William iaitu Stephen dari Blois turun berperαηg sampai ke Jerusalem. Cuma cakap “keturunan Stephen!” mana ada feel.

RUJUKAN:

Baghdijan, A. (2011, Ogos 2). Half of European men share King Tut’s DNA. Reuters.

Mayell, H. (2003, Februari 14). Genghis Khan a Prolific Lover, DNA data implies. National Geographic.

Townsend, J. (2021). Mummy Mania Facts & Jokes. The Salariya Book Company. Halaman 56.


Fakta-Fakta Santai Mengenai Jepun Yang Jarang Diketahui

• Negara Jepun disebut sebagai Nippon atau Nihon yang membawa maksud tempat asal matahari terbit. Disebabkan itulah negara Jepun diberi jolokan sebagai negara matahari terbit. Bulatan merah pada bendera Jepun merupakan symbol kepada matahari.

• Rata-rata penduduk Jepun mempunyai umur yang agak panjang berbanding dengan penduduk negara lain menjadikan negara Jepun sebagai negara nombor 1 dalam carta ranking umur terpanjang di dunia.

• Maskot McD di Jepun diberi nama Donald MCDonald dan bukannya Ronald McDonald seperti di negara lain.

• Majoriti kaum hawa Jepun memakai selipar atau kasut yang mempunyai ketinggian minimum 4 inci dan agak susah untuk menjumpai perempuan yang memakai sneakers atau flat shoe.

• Nombor 4 dan 9 dianggap sial bagi penduduk Jepun. Nombor 4 yang berbunyi ‘shi’ membawa maksud ‘mati’ manakala nombor 9 yang dibaca sebagai ‘ku’ membawa maksud ‘sengsara’. Ada beberapa penginapan apartment/rumah yang langsung tidak meletakkan nombor 4 dan 9 ini kerana dianggap sial.

• Kebanyakan orang Jepun tiada agama dan hanya bertuhankan kerja.

• Pola kehidupan kebanyakan orang Jepun pada masa kini adalah begini: sewaktu lahir dibawa ke kuil Shinto, waktu menikah pula dibuat di gereja dengan persetujuan Father dan waktu meninggal pula dimakamkan dan disembahyangkan di dalam kuil Buddha. Rakyat Jepun sudah ramai yang tiada agama, maka itulah kenapa pola kehidupan mereka seperti ini. Tiada pegangan.

• Nisbah mesin air di Jepun adalah 1 orang rakyat Jepun bersamaan 4 mesin air di seluruh Jepun.

• Di atas puncak gunung Fuji, ada dua mesin air syiling. Persoalannya, siapa yang menambah air dan juga kutip duit ya?

• Orang Jepun sangat-sangat fokus apabila bekerja. Bagi mereka tiada istilah mengular atau lepak mamak. Namun, mereka juga mempunyai pegangan terhadap ‘work hard play hard’. Apabila masuk kepada hari minggu, mereka akan berhibur betul-betul tanpa mengular juga.

• Orang jepun tidak suka sesuatu yang terlampau manis terutama dalam hal kopi dan teh. Teh hijau sangat sangat popular di Jepun dan dihidangkan untuk tetamu tanpa gula. Dan bagi kopi pula mereka lebih sukakan black coffe yang tanpa gula.

• Teksi di Jepun mempunyai pintu automatik di mana pintu sebelah kiri akan dibuka dan tutup sendiri. Jadi jangan cuba untuk tutupkan, nanti dimarahi oleh pemandu teksi.

• Disneysea Jepun adalah satu-satunya di dunia.

• Di Jepun jarang ada lalat dan nyamuk.

• Pepsi di jepun mempunyai keluaran yang agak pelik iaitu Pepsi Timun, Pepsi Kacang Merah dan Pepsi Shisho (daun perilla yang dicampur dalam sushi)

• Apabila menyerahkan sesuatu barang, orang Jepun akan menggunakan kedua-dua belah tangan mereka.

• Sistem kasta Burakumin masih menebal dalam hati penduduk Jepun.

• Ramai yang ke taman membawa stroller bayi, tetapi isinya diletakkan anjing hanya untuk membawa mereka berjalan-jalan.

• Di pusat karaoke, hanya ada 4 sahaja lagu asing iaitu lagu Cina, Korea, English dan Filipina.

• Ketika makan Ramen, diwajibkan untuk menghirup Mee Ramen sampai keluar bunyi slurp..

• Kebanyakan jalan-jalan kecil di jepun tidak mempunyai nama

• Untuk melihat sisi gelap orang Jepun yang dianggap sopan santun, peramah dan baik itu boleh dilihat ketika mereka mabuk dan juga ketika mereka sedang berlarian masuk ke dalam kereta yang dah nak gerak.

• Vending machine di Jepun bukan sahaja menjual air tin, bahkan juga rokok, beras, alcohol, komik, sayur, seluar dalam dan juga pizza.

• Bunuh diri dengan cara terjun ke landasan kereta api ketika keretapi lalu merupakan satu kerugian besar pada syarikat kereta api tersebut kerana apabila berlakunya tragedi, ratusan orang lain terpaksa menjadi mangsa dengan kelewatan dan pengguna keretapi itu boleh saman syarikat keretapi walaupun bukan salah syarikat keretapi. Kebiasaannya syarikat keretapi akan menuntut ganti rugi terhadap keluarga korban sebanyak 100 juta yen bersamaan RM3.7 juta. Hidup pon susah, mati pun susah.

• Kanak-kanak berumur 7 tahun ke sekolah sendirian tanpa ditemani oleh ibu-bapa.

• Orang Jepun sangat suka terhadap hiburan. Apa sahaja perayaan yang memabukkan, mereka akan turut sambut. Namun, perayaan besar tidak semestinya digiliran dengan cuti pada keesokan hari.

• Selain dari ikan mentah, orang Jepun turut makan daging kuda dan rusa yang mentah.

• Filem yang terbaru yang ditayangkan dari luar negara ke Jepun akan ditayangkan dua versi sama ada dengan versi asal dan sari kata Bahasa Jepun. Tidak juga dilupakan versi alih suara dalam bahasa Jepun.

• Ketika bagi tunduk hormat atau juga meminta maaf, kepala harus ke bawah memandang tepat pada lantai.

• Sewaktu musim sejuk, pipi orang Jepun akan menjadi kemerah-merahan malah menghampiri warna merah jambu.

• Kad nama bagi orang Jepun adalah sangat penting. Bagi pengenalan kali pertama, mereka akan bertukar kad nama/bisnes kad masing-masing dengan cara menghadap depan-depan dan kedua-dua tangan memegang kad nama sendiri untuk diserahkan.

Bagi yang menerima pula, jangan sesekali terus simpan kad nama ke dalam bag atau dompet ketika si penama masih berdiri di hadapan. Jika posisi sewaktu itu adalah berdiri, teruskan berdiri sehingga si dia duduk dan bagi posisi duduk, letakkan kad di atas meja.

• Harga senyuman adalah 0 yen. Itulah yang tertera pada menu McD.

• Di Jepun, terdapat beberapa syarikat telekomunikasi yang besar seperti Docomo, Softbank dan lain-lain namun dari satu syarikat ke syarikat yang lain, pengguna tidak boleh untuk hantar sms. Hanya email sahaja yang dibenarkan.

• Komik di Jepun bukan hanya untuk budak-budak kecil sahaja namun digilai oleh semua peringkat umor.

• Jika menonton tv Jepun, kebanyakan rancangan adalah melibatkan rancangan lawak dan rancangan lawak mereka sangat kraetif dan kadang-kadang gurauannya melapaui batas sehingga boleh membawa gaduh.

• Perkataan sensei bukanlah bermaksud cikgu, tapi ianya merupakan panggilan terhadap beberapa orang yang profession kerja seperti cikgu, pengarang komik, doctor, pengacara, dan banyak lagi.

• Orang Jepun sangat anti dengan perkataan ‘cincin” dan juga ‘mangkuk’ kerana ia membawa maksud alat kelamin bagi lelaki dan permpuaan.

• Bagi orang Jepun, membaca tulisan rumi adalah sama seperti kita membaca tulisan kanji. Maknanya ramai orang Jepun yang masih tidak faham alphabet.

• Dalam perkahwinan Jepun, tetamu undangan mereka hanyalah 50-100 orang sahaja dan tetamu diwajibkan untuk membawa angpau untuk pengantin sekurang-kurangnya 30,000 yen (RM1150) seorang.

• Tidak ada perayaan sambutan tahun baru di tempat terbuka seperti di jalanan, di taman-taman dan juga beberapa tempat untuk orang awam lain.

• Judi yang paling popular di Jepun adalah Panchiko yang merupakan slot yang bernaung dibawah yakuza

• Masih ada onsen/tempat mandi awam yang bercampur lelaki dengan perempuan

• Ungkapan ‘cinta’ di Jepun adalah sangat suci. Jarang sekali orang Jepun ungkapkan kata-kata cinta. Jadi untuk menyatakan perasaan sayang mereka akan menggunakan ayat ‘suka’ terlebih dahulu. Cinta ini bermakna perasaan yang lebih dalam dan digunakan ketika sudah menikah. Hmmm, bercinta lepas kahwin jugak orang Jepun ni ya?

• Murid sekolah rendah di Jepun diwajibkan untuk memakai bag sekolah yang dikhaskan sahaja (sama seperti dalam Detektif Conan) yang berupa kotak dan berwarna hitam. Bag sekolah ini agak mahal sekitar RM600 sehingga RM2000 namun agak tahan lasak dan dapat digunakan sehingga 8 tahun.

• Bagi gadis sekolah menegah, pemakaian ragam sekolah skirt diwajibkan diatas lutut.

• Gigi orang jepun kebiasaanya tidak tersusun rapi, namun mereka tiada yang memakai braces

• Di bandar-bandar besar, pada malam hari 85% di jalanan adalah teksi, 8% adalah van atau lori dan selebihnya kereta persendirian

• Syiling 5 yen dan 50 yen mempunyai lubang ditengahnya.

• Kebanyakan kedai di Jepun akan mengucapkan “selamat datang” kepada setiap pelanggan yang masuk ke kedainya, walaupun sudah ada 1 pekerja yang mengucapkan diikuti dengan semua pekerja-pekerja yang lain.

• Jarang untuk melihat anjing atau kucing liar berkeliaran di tepi-tepi jalan

Artikel adalah disumbangkan oleh Jeroong Wia untuk The Patriots.


Rom Timur (476 – 1453): Penerus Legasi Empayar Rom Purba

Nama Byzantine diambil dari kota bernama Byzantium, kota purba di Bosphorus, kota yang strategik bertempat antara Laut Hitam dan Laut Aegean. Pada kurun ke-4 Masihi, Maharaja Rom iaitu Constantine menamakan kota itu dengan nama Constantinople dan menjadikannya sebagai ibu kota kedua dalam empayarnya. Bahagian timur empayar Rom telah lama bertahan selama beribu-ribu tahun, melindungi Eropah dari invasi musuh di Timur seperti kaum Parsi, Arab dan Turki.

Kaum Byzantine masih terpelihara setelah kehancuran empayar Rom kerana kota mereka iaitu Constantinople mempunyai kubu yang utuh dan ekonomi perikanan masih berlangsung. Pada abad ke-6 Masihi, di zaman kegemilangan kaum Byzantine, mereka menaungi jajahan bekas empayar Rom kecuali Semenanjung Iberia (Portugal dan Sepanyol kini), Gaul (Perancis kini), dan Britain. Kaum Byzantine juga menaungi Syria, Mesir, dan Palestin tetapi pada pertengahan abad ke-7 Masihi, jajahan tersebut dirampas oleh kaum Arab. Seterusnya, empayar Byzantine hanya merangkumi tanah Balkan dan Turki kini.

Maharaja Byzantine pertama yang agung adalah Justinian I (482 – 565). Impiannya adalah kembalikan kegemilangan empayar Rom dan impian itu hampir berjaya. Baginda mengarahkan jeneral terhebat iaitu Belisarius untuk meluaskan empayar dengan menjarah ke Timur untuk kalahkan kaum Parsi, Vandal di Afrika Utara, Ostrogoth di Itali, dan kaum kesatuan Bulgar – Slav di tanah Balkan. Tambahan pula, maharaja Justinian menyediakan sebuah sistem empayar untuk kegunaan masa depan dengan menubuhkan undang-undang dan pentadbiran yang utuh, serta meletakkan kuasa melindungi gereja Kristian.

Dari segi ekonomi, empayar Byzantine adalah terkaya dalam sejarah Eropah selama berabad-abad kerana kedudukan kota Constantinople yang strategik dengan aktiviti perdagangan antara Asia dan Eropah. Kota tersebut adalah destinasi terpenting dalam laluan Jalan Sutera dari China. Mata wang Byzantine, Nomisma, menjadi piawaian dalam urusan mata wang di Laut Mediterranean selama 800 tahun. Kekuasaan Byzantine terhadap kota Constantinople membuatkan seluruh negara-kota di Itali iri hati dan memusuhinya.

Kunci utama empayar Byzantine selain mempunyai ekonomi yang utuh adalah sistem ketenteraan campuran, yang mempunyai unsur dari kaum Rom, Yunani Kuno, Goth, dan Timur Tengah dari segi budaya dan pengalaman bertempur. Sepasukan tentera yang terdiri daripada gabungan tentera infantry memanah dan tentera infantry berperisai adalah pasukan terkuat dan utama Byzantine. Tentera Byzantine biasanya diatur ke unit masing-masing dan dilatih dalam taktik peperangan dan serbuan. Para pegawai tentera pula seharusnya mempunyai ilmu sejarah dan teori ketenteraan.

Walaupun majoriti tentera Byzantine terdiri daripada rakyat yang kurang terlatih dan tiada pengalaman bertempur, mereka mampu menjadi tentera yang berkaliber setelah mempunyai disiplin yang baik dan mempelajari ilmu ketenteraan. Selain para tentera, Byzantine juga melatih pengintip dan ejen rahsia sebagai unit terpenting dalam memperoleh maklumat mengenai rancangan musuh yang boleh digunakan sebagai bahan untuk merasuah musuh ataupun memesongkan rancangan mereka.

Manakala sistem maritim Byzantine pula, tentera maritim sentiasa memastikan laluan perairan sentiasa terbuka dan terkawal untuk aktiviti perdagangan dan penghantaran sumber supaya ibu kota tidak akan mengalami kebuluran apabila dibedil oleh musuh. Pada abad ke-8 Masihi, serangan laut besar-besaran oleh kaum Arab telah ditumpaskan oleh senjata rahsia iaitu Api Yunani. Senjata kimia itu mempunyai campuran kimia yang tidak diketahui (berkemungkinan cecair napalm) disembur dari hos dan menjadi api yang marak menghanguskan armada laut Arab.

Pada abad ke-7 dan ke-8 Masihi, kaum Arab (Kerajaan Bani Umayyah) telah menakluk Mesir, Timur Tengah, Afrika Utara dan Sepanyol serta merampas jajahan lain dari genggaman Byzantine. Kemenangan kaum Turki di Manzikert pada tahun 1071 membawa kepada runtuhnya Asia Kecil, tanah terpenting Byzantine yang menempatkan sumber gandum, haiwan ternakan dan ketenteraan. Pada 1204, pasukan tentera Salib yang diketuai oleh Doge of Venice telah menakluk kota Constantinople secara kejam.

Pada abad ke-14 Masihi, kaum Turki menceroboh Eropah, menakluk kota Adrianople dengan memintas kota Constantinople. Mereka menetap di Balkan dengan pasukan tentera yang ramai dan mengalahkan pasuka tentera Salib di Nicopolis pada tahun 1396. Pada bulan Mei 1453, sultan empayar Turki Uthmaniyah, Mehmed II melumpuhkan pertahanan kukuh kota Constantinople dengan menggunakan meriam gergasi. Kejatuhan kota Constantinople membawa kepada berakhirnya empayar Byzantine, penerus legasi empayar Rom.

RUJUKAN:Sejarah ringkas dari video game Age of Empires II.
Warfare, State And Society In The Byzantine World 560–1204. p. 47.
Haldon, John (1990). Byzantium in the Seventh Century: The Transformation of a Culture. Cambridge: Cambridge University Press. ISBN 978-0-521-31917-1.
Bury, John Bagnall (1923). History of the Later Roman Empire. London: Macmillan.


Mengapa ATM Tidak Menyerang Israel?

Sebuah soalan yang selalu muncul ketika isu ketegangan konflik yang berlaku di antara negara haram Zionis Israel dan ‘negara berdaulat’ Palestin. Seperti isu baru-baru ini, yang dimana Presiden USA, Donald J.Trump mengisytiharkan Jerusalem sebagai ibu negara Israel sejajar dengan perpindahan kedutaan negaranya di sana pada tanggal 7 Disember 2017.

Jika kita memandang dari sudut agama Islam, ia sememangnya suatu jihad yang wajib kerana setelah peristiwa Nakba, saudara-saudara seagama kita dibantai sehingga ke hari ini tanpa kesudahan. Tetapi jika kita memandang dari sudut strategi peperangan, adakah suatu peluang yang menguntungkan jika Angkatan Tentera Malaysia melancarkan serangan ke atas negara haram Israel yang terletak hampir beribu-ribu kilometernya dari negara Malaysia?

Kebanyakan masyarakat pada zaman sekarang memandang pelancaran perang secara membuta-tuli tidak mendampakkan kesan yang buruk, malah merugikan sekaligus mampu menghancurkan pertahanan sesebuah negara.

Bahagia kalau terjadinya Perang Dunia Ketiga?

Jadinya, marilah kita merujuk kembali peristiwa dahulu yang pernah terjadi seiring kesan buruk yang menimpa jikalau seorang pemerintah salah dalam merangka sesebuah strategi dan persiapan sebelum melancarkan peperangan.

1. Pembebasan Konstantinopel.

Kita semua sedia maklum peristiwa pembebasan Konstantinopel yang berlaku dalam sekitar tahun 1453 M di bawah pimpinan sultan muda Uthmaniyyah dari Adrianopel iaitu Muhammad al-Fatih tidak berlangsung dengan begitu mudah, malahan ianya memerlukan sebuah rangka serangan dan pengepungan yang teratur tanpa sebarang kesilapan kecil.

Muhammad al-Fatih tidak terus menyerang kota agung empayar Byzantium tanpa pengukuhan politik dalaman istana, mahupun strategi geopolitiknya. Rancangan yang diatur oleh Muhammad al-Fatih bukan mengambil masa selama sehari, seminggu atau sebulan, bahkan ianya mengambil tempoh masa sekitar bertahun-tahun lamanya. Baginda menghantar pasukan perisik ke kota Konstantinopel dalam membawa misi mengkaji kepanjangan, ketinggian mahupun kekebalan benteng kukuh yang dibina sejak akhir abad ke-4 M. Peta kota Konstantinopel juga amat diperlukan dalam misi pengepungan ini, lalu baginda menugaskan beberapa orang ahli topografi untuk menghasilkan peta baharu.

Baginda sudah membaca dan belajar tentang sejarah pengepungan dahulu yang di mana ianya mula dilancarkan oleh Khalifah Muawiyah pada tahun 674 M, Khalifah Sulaiman Abdul Malik pada tahun 717 M, Sultan Beyazid I pada tahun 1411 M, dan pengepungan terakhir yang masih gagal pada tahun 1422 M oleh Sultan Murad II. Punca kegagalan yang membabitkan dalam siri pengepungan ini menjadikan Muhammad al-Fatih sentiasa berwaspada dalam setiap rancangannya.

Kegagalan para pemimpin dahulu tidak boleh diulanginya lagi, tambahan pula punca utama kegagalan pasukan Muslim terdahulu untuk mengambil alih benteng Konstantinopel adalah kerana kekebalan bentengnya yang terdiri daripada dua lapis dan dibina dengan bahan binaan yang tidak mudah hancur dimamah usia apalagi serangan senjata manjanik yang pasti sia-sia sahaja.

Punca yang lain adalah senjata kuno ampuh milik empayar Byzantine iaitu ‘Api Greek’ yang fungsinya menyemburkan api yang mematikan sekaligus sentiasa menggagalkan tentera Muslim untuk memanjat benteng terbabit.

Kecerdikan Muhammad al-Fatih dalam mengatasi masalah ini terungkai apabila baginda mengupah seorang jurutera berbangsa Hungary, Urban untuk membina sebuah meriam gergasi yang kemampuannya mampu memuntahkan peluru sejauh satu setengah mil ini serta menghancurkan pertahanan agung empayar Byzantium itu.

Selain menyiapkan segala senjata yang mampu digunakan dalam pengepungan, mencari titik-titik lemah benteng Konstantinopel, Muhammad al-Fatih juga membangunkan sebuah benteng pertahanan pada tahun 1451 M hanya dalam waktu 4 bulan. Benteng yang diberikan nama Rumelli Hisari dibina di atas sebuah bukit berdekatan dengan selat Bosphorus dan lokasinya terletak sekitar 8km dari kota Konstantinopel. Tujuan dibinanya benteng ini untuk menguasai laluan Selat Bosphorus dan menyekat segala bantuan sekutunya yang bakal tiba ke kota Konstantinopel saat waktu pengepungan.

Perjanjian damai juga disepakati antara negara jiran lainnya supaya mereka tidak balik menyerang Adrianople ketika Muhammad al-Fatih sibuk dalam misi pembebasannya.

Dan banyak lagi strategi lain sebelum dan ketika berlangsungnya peristiwa bersejarah perpindahan kuasa empayar pembebasan Konstantinopel yang digunakan oleh Sultan Muhammad al-Fatih sehingga baginda dijuluki sebagai salah seorang ahli strategi perang yang terunggul sebaris dengan kedudukan Alexander the Great dan penakluk yang lain.

2. Pembebasan Baitulmaqdis.

Yusuf atau nama gelaran popularnya Salahuddin al-Ayyubi di dunia Islam dan Saladin di dunia Barat mahupun pada era Perang Salib Kedua, tidak terus mengambil alih kota Baitulmaqdis setelah menaiki puncak kepimpinan yang berkuasa mutlak menguasai Mesir, Aleppo, Jazirah Arab dan lain-lain. Baginda tidak terburu-buru menyiapkan angkatan perangnya menyerang pasukan Templar walaupun baginda mempunyai beribu barisan angkatan pasukan tentera elit Mamluk.

Baginda tidak terbawa dengan emosinya untuk membunuh para pemimpin Templar walaupun baginda tahu dia mampu menyapu habis pasukan musuh yang berpusat di kota Baitulmaqdis.

Peristiwa berdarah pembantaian rombongan jemaah haji yang didalangi oleh Reynald de Chattilon tidak menarik Salahuddin ke kancah pertempuran tanpa perancangan walaupun salah satu mangsa pembantaian itu ialah adik perempuannya sendiri.

Salahuddin merangka strategi untuk mengalahkan pasukan Salib Templar secara mudah dengan menarik mereka keluar dari kota pertahanan Baitulmaqdis menuju ke Hattin. Salahuddin tahu, dengan menarik sejumlah besar pasukan utama dari kota Baitulmaqdis dan mengalahkan mereka sekaligus dapat memberikan kemudahan kepadanya untuk mengambil alih Baitulmaqdis tanpa tantangan yang besar. Pengiktirafan khalifah boneka dari Bani Abbasiyah ke atas Salahuddin sebagai pelindung umat Islam pada masa itu melicinkan lagi pengaruhnya untuk memohon beberapa pasukan bantuan dari negara-negara Islam yang bersekutu dengannya. Walaupun hanya bantuan yang sedikit diterimanya, tetapi Salahuddin tetap tidak berputus asa dalam merealisasikan cita-citanya meletakkan kota Baitulmaqdis di dalam tangan umat Islam kembali.

Jika Salahuddin terus menyerang pasukan Salib di Baitulmaqdis dan bukannya di Hattin, adakah Salahuddin mampu mengembalikan tanah suci ketiga ini ke tangan umat Islam kembali dan mempertahankan wilayah Mesir, Haramain serta lain-lain dari jarahan pasukan Templar pimpinan Reynald de Chattilon?

3. Pembebasan Andalusia.

Setelah mendapat perintah langsung dari khalifah Bani Umayyah, al-Walid Abdul Malik untuk membebaskan semenanjung Iberia atau Andalusia dari cengkaman penguasa zalim bangsa Visigoth, Raja Roderick, Musa bin Nushair tidak terburu-buru menghantar kesemua pasukan besarnya ke sana. Beliau mengambil pendekatan menyiasat dahulu sebelum menyerang kerana umat Islam Afrika pada masa itu belum mengenali keadaan geografi sebenar-benarnya muka bumi Andalusia dan kelengkapan penuh kekuatan tentera Visigoth.

Musa bin Nushair memilih strategi untuk menghantar pasukan perisik dahulu menteliti keadaan di sana sebelum menyerang dengan kekuatan penuh. Beliau menghantar pasukan tentera yang dibawah pimpinan jeneral pilihannya, Tariq bin Ziyad ke sana membawa 7000 orang menaiki kapal laut yang disediakan oleh penguasa non-Muslim, Julian dari Ceuta.

Tatkala tiba di sana, khabar kedatangan pasukan dari tanah Afrika sampai ke telinga Raja Roderick. Baginda terus menyiapkan angkatan pasukan besar seramai 10,000 orang bersenjata lengkap untuk menghalang kemaraan pasukan Tariq tiba ke pusat pemerintahannya, kota Toledo. Kedatangan pasukan Raja Roderick yang berlipat kali ganda mengendangkan paluan perang terhadap pasukan Islam, menyebabkan Tariq bin Ziyad mengambil strategi lain untuk menaikkan semangat tenteranya. Beliau mengeluarkan arahan membakar kapal-kapal pengangkut yang dinaiki oleh mereka di hadapan para tenteranya seraya berucap kata-kata motivasi yang penuh semangat berjuang. Strategi yang mempengaruhi psikologi para tenteranya berjaya dengan hasilnya kemenangan berpihak padanya dalam pertempuran Guadalete 711 M mengalahkan Raja Roderick serta menamatkan pemerintahannya buat selama-lamanya.

Bagaimana jika Musa bin Nushair mengambil langkah menghantar kesemua pasukan utamanya dan menyisakan sedikit pasukannya di Afrika? Pasti wilayahnya Ifriqiya dilanggar oleh pasukan pemberontak Barbar yang masih memusuhi Islam dan seterusnya menghilangkan pengaruh Islam di Afrika Barat dalam lipatan sejarah. Bagaimana jika Tariq bin Ziyad memimpin pasukan besar? Adakah akan berlakunya sesi motivasi membakar kapal dan semangat mati syahid tentera Islam?

Adakah akan wujudnya kerajaan Islam di Andalusia dalam catatan sejarah yang dapat membanggakan generasi pada masa sekarang?

Bagaimana kisah Kaisar Perancis Napoleon Bonaparte dalam meletakkan posisi tenteranya di Waterloo akibat dari kesilapan lukisan peta menyebabkan beliau kehilangan kesemua pasukan tentera utamanya ke atas pasukan bersekutu Duke of Wellington dan seterusnya memusnahkan cita-citanya untuk menjadi penguasa tunggal di Eropah?

Bagaimana kisah pasukan Islam Bani Umayyah pimpinan gabenor Andalusia merangkap jeneral utama, Abdulrahman al-Ghafiqi yang dikalahkan oleh Raja Charles Martel di dalam pertempuran Balat as-Syuhada akibat dari kesalahan strategi serangan yang dilakukan pada musim sejuk di Perancis dan ketamakkan tentera yang mengejar ghanimah ‘harta rampasan perang’ menyebabkan pengaruh Islam gagal ditegakkan di bumi Perancis?

Bagaimana kisah kekalahan Sultan Beyazid I membebaskan kota Konstantinopel setelah menerima khabar yang pusat pemerintahannya yang kurang pertahanan bakal diserang oleh penguasa dari Samarkand, Timurlenk?

Bagaimana kisah Firaun Cleopatra yang mempunyai pasukan tentera yang besar tetapi gagal mentadbir kerajaannya sehingga menyebabkan bencana wabak penyakit berluasa seiring kelaparan teruk yang melanda menyebabkan empayar Rom mengambil peluang keemasan ini untuk menakluk kerajaan Mesir Kuno tersebut?

Banyak lagi kisah yang boleh kita pelajari dari masa lalu. Setiap catatan di dalam sejarah tidak pernah salah dalam erti memahami maknanya secara tersirat. Adakah peristiwa yang dahulu tidak mengajarkan kalian bahawasanya di setiap pembebasan, penaklukan, peperangan mahupun pengepungan memerlukan sebuah strategi yang tersusun tanpa sebarang kesilapan dalam mengaturkannya?

Penulisan ini bukannya mahu memperendahkan keupayaan ATM dan pihak lain, tetapi mahu menjelaskan serangan secara membuta tanpa rancangan hanyalah ibarat menyerahkan kedaulatan negara dengan sengaja.

Sembang cukup hebat dalam media sosial, tetapi tidak mengambil tahu apa kesannya yang akan berlaku. Baik atau buruk?

Pepatah Sun Tzu dalam bukunya, Art of War mengatakan:

“Victorious warriors win first and then go to war, while defeated warriors go to war first and then seek to win”.


Boxer Rebellion Di China

Jika anda pernah menonton filem lakonan Jet Li, Once Upon A Time in China II, terdapat satu kumpulan yang agresif menentang orang asing dan mubaligh Kristian di China dalam filem itu.

Kumpulan ini tidak sukakan orang asing dan mengamalkan sejenis aliran beladiri yang memuja semangat ‘Buddha’ dan ‘Tao’. Mereka percaya mereka kebal dan memiliki kuasa sakti.

Kumpulan ini terkenal sebagai ‘The Boxer’ di sebelah Barat.

Kumpulan ini mengganas rentetan ketidakpuashatian terhadap kesan-kesan yang timbul dari kekalahan China dan Dinasti Qing di dalam siri Perang Candu yang mengakibatkan mereka terpaksa menandatangani perjanjian berat sebelah. Salah satunya terpaksa menerima transaksi perdagangan yang tidak adil dan kebanjiran mubaligh dan askar-askar asing yang mendirikan kepentingan mereka di tanah-tanah milik China.

Pada 1900, Kumpulan Boxer telah menyerang Beijing. Secara amnya, kumpulan ini direstui oleh pihak Imperial China terutamanya Maharani Dowager Cixi yang amat berpengaruh dalam pentadbiran istana ketika itu. The Boxer telah membunuh orang-orang asing yang terdiri daripada askar dan pedagang serta orang-orang China sendiri yang memeluk agama Kristian.

Wilayah-wilayah lain juga terlibat seperti Shandong dan Shanxi.

Yang sempat menyelamatkan diri, berlindung di dalam Legation Quarter, sebuah zon penempatan asing di Beijing.

Akibatnya, sebanyak 8 negara asing telah bersatu menentang kebangkitan The Boxer yang disokong oleh pihak Imperial Qing itu. Pihak Inggeris, Russia, Amerika Syarikat, Perancis, Jerman, Austria-Hungary, Itali serta musuh tradisi China iaitu Jepun datang dengan balatentera masing-masing memburu orang-orang The Boxer dan berperang dengan pihak tentera Imperial China.

Trivia, 8 negara asing ini digambarkan dalam Once Upon a Time in China IV yang menggambarkan 8 negara menyertai pertandingan tarian Singa.

Apa yang terjadi seterusnya amat menyedihkan. China seakan-akan dibuli dan dibelasah secukup-cukupnya oleh gerombolan askar 8 negara itu. Pihak tentera Imperial Qing langsung menerima kekalahan demi kekalahan sebagaimana dalam siri Perang Candu dahulu, cuma pasukan askar Muslim yang digelar ‘Kansu Brave’ sahaja yang dingati dalam sejarah, telah memberi tentangan sengit mempertahankan Beijing sehingga Kaiser Wilhem II dari Jerman meminta Khalifah Abdul Hamid II (Empayar Turki Uthmaniyyah) berbuat apa yang terdaya untuk menghentikan tentangan divisyen Muslim China itu.

Manakala para pengikut The Boxer telah disembelih di jalan-jalan terutamanya pihak askar Jepun yang dilihat paling banyak memancung kepala para pengikut The Boxer dan penduduk China yang turut dituduh sesuka hati sebagai penyokong The Boxer.

Para askar 8 negara mula mengganas dan menjarah Beijing serta pekan-pekan. Mereka merompak dan merosakkan bangunan-bangunan bersejarah serta membunuh mana-mana orang China yang dirasakan menentang mereka. Menariknya, setiap pihak melaporkan keganasan pihak lain dan menutup tindakan mereka masing-masing. Pihak Jepun dilihat paling ‘tidak bertamadun’ dan ‘amat mengejutkan’ pihak-pihak lain apabila paling banyak terlibat dalam pemerkosaan dan pemancungan. Akibatnya, beribu-ribu wanita China membunuh diri kerana tidak sanggup diperkosa oleh askar-askar asing.

Dilaporkan, harta benda yang dijarah terlampau banyak sehingga mereka mengadakan ‘festival lelong’ untuk menjual barang-barang rompakan penduduk China tersebut.

Selepas menderita kekalahan bertimpa-timpa, pihak Dinasti Qing terpaksa menandatangani satu lagi perjanjian berat sebelah, yang digelar ‘The Boxer Protocol’ pada 7 September 1901.

Keadaan huru-hara semakin memuncak, dengan ekonomi China semakin memburuk dan peperangan antara ‘warlords’ sehingga munculnya Sun Yat Sen dan kejatuhan Dinasti Qing yang memerintah selama lebih 3 abad itu.

1. Foto menggambarkan negara-negara asing membahagi-bahagikan negara China sambil diperhatikan seorang pegawai ‘mandarin’ China yang marah)

2. Perancis digambarkan sebagai ‘Marianne’ iaitu simbol kebebasan bagi rakyat Perancis berasal dari dewi Rom, Libertas. Ia akhirnya diambil sebagai simbol ibu pertiwi untuk rakyat Amerika dan dikuatkan lagi dengan hadiah ‘Statue of Liberty’ dari Perancis kepada Amerika


18 Again: Drama Kekeluargaan Korea Yang Bakal Buat Air Mata Jantan Jatuh!

Korang pernah tengok 17 Again cerita Hollywood pasal si lelaki yang dalam proses penceraian dengan isteri dia dapat kembali jadi muda, masuk sekolah dan kejar impian dia yang tertangguh? Dalam cerita tu, si suami pada asalnya menyalahkan isterinya menjadi sebab dia tak dapat kejar impiannya akhirnya tetap memilih isteri dan keluarga dia mengatasi impiannya.

Perkenalkan 18 Again, 17 Again versi Korea. Tapi lagi power daripada cerita 17 Again. 17 Again yang merupakan filem lakonan Zac Efron memiliki kelemahan ketara disebalik premisenya yang menarik. Tempoh waktu 2 jam terlalu pendek untuk mengupas potensi-potensi premisenya. Dek singkatnya 2 jam itu, maka watak, mesej, tidak mampu diteroka dengan lebih baik.

Namun apabila Korea menyambut obor dengan menerbitkan 17 Again mereka dengan tajuk 18 again,. Perkara yang 17 Again tidak sempat teroka tentang macam-macam hal yang bernanah dalam institut kekeluargaan kat Korea, dibangkitkan dalam cerita ini. Contohnya ialah kenapa si suami dan isteri dah tak macam awal-awal perkahwinan? Kenapa si anak-anak semakin jauh dari mak ayah deme? Apa yang buatkan sebuah keluarga yang bahagia runtuh?

Kau bila tonton ni, kau diajar banyak tips-tips menjadi seorang SUAMI YANG BAIK, SEORANG ISTERI YANG SETIA, SEORANG IBU-BAPA YANG BERKUALITI, DAN SEORANG ANAK YANG TAAT. Dan semua mesej-mesej ni disampaikan bukan dengan cara “preaching”, diungkapkan dengan cara aku panggil “SHOW, DONT TELL.” Bukan pesyen macam cerita Melayu kalau nak bagi pengajaran ni, jenis sumbat tekak kau, nak paksa kau telan mesej yang dia cuba sampaikan.

Jadi, apa mesejnya? KOMUNIKASI. Ini kelemahan paling ketara. Si suami tahu dia menangung beban ditempat kerjanya demi menanggung ahli keluarganya. Namun, si suami tidak meluahkan kepada kepada si isteri, sebaliknya memilih untuk tenggalam dalam a-rak. Begitu juga dengan si isteri yang melihatkan suaminya mula berubah, tidak menyuarakan kepada si suami.

Anak-anak pun sama. Si lelaki dibuli di sekolah, memilih untuk membisu. Si anak dara terasa terasing dari kasih sayang ibu-bapanya, memilih untuk meluahkan kesunyian itu pada jalan yang membinasakan. Akhirnya tiada komunikasi, maka hampir runtuh sebuah institusi kekeluargaan.

Dan yang power ialah pemilihan pelakon dalam cerita ni. Versi tua dan muda kedua-dua watak utama takde beza langsung. Iras wajah pelakon versi tua dan muda tak banyak lari sehinggakan kau boleh yakin bahawa wajah tua itu pernah muda. Bahkan, perwatakan yang wujud pada diri deme, menyakinkan kau bahawa mereka sebenarnya ialah orang yang sama. Bahasa badan, bahasa pertuturan, perwatakannya mereka, semuanya seiras! Syabas kepada pemilihan pelakon yang sesuai.

Aku kalau drama-drama kekeluargaan macam ni memang selalu menitik air mata. Kegigihan si bapa pertahankan maruah keluarganya, kegigihan si ibu mengasihi anak-anak dia, betapa sayang mak-ayah kau pada diri kau, semua ni cukup nak palu jiwa jantan aku.

Lepas tengok cerita ni, aku kena tumbuk dinding balik nak dapatkan balik kejantanan aku. Kadang-kadang setinggi mana pun impian kita, semahal mana pun nama dan wang ringgit, semuanya tidak akan dapat mengatasi erti keluarga pada diri kau.

Dan macam 17 Again, 18 Again ajar kau bahawa tiada apa mampu lawan nilai sebuah keluarga, meski impian nak jadi pemain bola kerajang terkenal dan membina nama, meski impian nak jadi hos TV terkenal, meski daripada kedua-duanya menjadikan kau wang setinggi gunung. Kadang-kadang, ada kebahagian seperti melihat anak-anak membesar dewasa, kebahagian berkongsi beban dengan isteri, kebahagian sentiasa ada mereka di sisi kita jauh lebih berharga dari ribuan pertama yang dilongokkan ke atas kita!

Rating aku dalam 8/10.


Nusantara/Alam Melayu Tidak Dipisahkan Pada 1824, Tetapi 1945!

Nusantara merupakan istilah yang telah digunakan oleh Mpu Prapanca dalam karyanya Negarakertagama untuk merujuk kepada kawasan diluar daripada kepulauan Jawa atau dalam erti kata lain sebagai kawasan tanah orang Melayu.

Ini kerana semasa pemerintahan Hayam Wuruk dan Patih Aria Gajah Mada, Majapahit telah melancarkan kempen Pamalayu iaitu satu kempen ketenteraan untuk menawan kerajaan-kerajaan Melayu sebagaimana sumpah palapa yang pernah diucapkan oleh Patih Aria Gajah Mada yang dinukilkan dalam Pararaton. Katanya :

“Sira Gajah Madapatih Amangkubhumi tan ayun amuktia palapa, sira Gajah Mada: “Lamun huwus kalah nusantara isun amukti palapa, lamun kalah ring Gurun, ring Seran, Tañjung Pura, ring Haru, ring Pahang, Dompo, ring Bali, Sunda, Palembang, Tumasik, samana isun amukti palapa”.

Terjemahan : “Dia Gajah Mada Patih Amangkubumi tidak ingin melepaskan puasa. Ia Gajah Mada, “Jika telah menundukkan seluruh Nusantara dibawah kekuasaan Majapahit, saya (baru akan) melepaskan puasa. Jika mengalahkan Gurun, Seram, Tanjung Pura, Haru, Pahang, Dompo, Bali, Sunda, Palembang, Tumasik, demikianlah saya (baru akan) melepaskan puasa”.

Dalam era moden ini, saya lebih suka merujuk Nusantara dalam konteks yang lebih luas iaitu kawasan yang didiami oleh rumpun Melayu tanpa mengira samada ia Jawa, Bugis, Minang, Melayu, Rawa dan sebagainya. Atau dalam geografi hari ini, suka saya merujuk Nusantara sebagai satu wilayah yang merangkumi Indonesia, Malaysia, Selatan Thailand, Singapura Filipina serta Brunei.

Ramai yang mengatakan bahawa Nusantara ini telah terpisah apabila satu perjanjian ditandatangani oleh British dan Belanda iaitu Perjanjian Inggeris-Belanda 1824. Ini kerana, melalui perjanjian ini, wilayah pengaruh British dan Belanda di nusantara ini telah ditetapkan. Dalam erti kata lain, Tanah Melayu dan Singapura diserahkan kepada British manakala Indonesia diserahkan kepada Belanda.

Ini dikuatkan lagi apabila pelabuhan British di Indonesia iaitu Pelabuhan Bangkahulu telah diserahkan kepada Belanda dan Belanda pula bertindak menyerahkan Melaka kepada British. Melihat kepada kesanggupan Belanda menyerahkan Melaka kepada British itu, kita boleh mengagak bahawa Melaka sudah tidak mempunyai fungsi sebagai pelabuhan entrepot yang makmur sebagaimana zaman Kesultanannya dahulu.

Berbalik kepada berpecahnya Nusantara tadi. Saya secara peribadi mengiakan sahaja orang yang mengatakan bahawa perjanjian Inggeris – Belanda itu telah memisahkan nusantara kerana mereka yang berkata demikian pasti mempunyai hujah dan alasan yang tersendiri.

Namun sebagai meraikan perbezaan pendapat, suka sekali saya ingin menyatakan pendapat saya bahawa perpecahan nusantara bukanlah berlaku pada tahun 1824 tetapi berlaku pada tahun 1945 iaitu kira-kira 75 tahun yang lampau sahaja apabila Sukarno mengisytiharkan kemerdekaan Indonesia tanpa memasukkan Tanah Melayu dan Singapura.

Mengapa saya berkata demikian? Izinkan saya membentangkan hujah saya.

Perjanjian Inggeris-Belanda 1824 ini tidak lebih seperti Perjanjian Tordesillas yang ditandatangani oleh Sepanyol dan Portugis pada 7 Jun 1494. Perjanjian ini memperuntukkan pembahagian wilayah pengaruh dimana Sepanyol akan meluaskan pengaruhnya di kawasan barat manakala Portugis di kawasan timur.

Walaupun kawasan pengaruh untuk penj4jahan ini dibahagikan, ini langsung tidak bermakna wilayah kawasan barat automatik menjadi wilayah j4jahan Sepanyol dan begitu juga sebaliknya.

Pada 22 April 1529, kedua kuasa penj4jah terawal barat itu telah menandatangani Perjanjian Saragosa yang mana menetapkan wilayah pengaruh Sepanyol dari Mexico hingga Filipina dan Portugis pula dari Brazil ke Kepulauan Maluku. Tapi tidak bermakna negara-negara tersebut terj4jah.

Begitu jugalah dalam kes Perjanjian Inggeris – Belanda ini. Mereka hanya membahagikan kawasan pengaruh mereka sahaja bukannya membahagikan wilayah nusantara kepada dua.

Kenapa saya kata kerajaan Johor- Riau-Lingga- Pahang tidak terjejas langsung? Ini kerana semua pembesar kerajaan terutamanya Bendahara masih “menyembah” kepada Lingga (Sultan).

Walaupun Sultan Husin claim takhta Kesultanan Johor dengan bantuan British namun claim tersebut tidak sah kerana Johor sudah mempunyai sultan yang telah ditabalkan secara sah walaupun ditabalkan secara tergesa-gesa oleh Sultan Muda Bugis (Yamtuan Muda ).

Sebab itulah selepas penyerahan Singapura telah selesai, baginda Sultan Husin telah membawa diri ke Tengkera. Semasa pemerintahan anaknya pula iaitu Sultan Ali Iskandar, British sudah tidak mengiktirafnya sebagai Sultan Johor bahkan baginda hanya diberikan kuasa sebagai wakil untuk membahagikan pusaka ayahnya sahaja bukannya sebagai kuasa sultan.

Sultan Husin jelas tidak mempunyai sokongan dalam kalangan pembesar kecuali Temenggung yang berkepentingan dengan British. Bendahara Kesultanan Johor pula iaitu Bendahara Tun Ali dan kemudiannya Bendahara Tun Mutakhir yang mentadbir Pahang itu masih “menyembah” kepada Sultan Johor yang sah yang bersemayam di Lingga itu.

Tanpa sokongan Bendahara, boleh dikatakan pelantikan seseorang itu sebagai Sultan dianggap sebagai “tidak sah”. Kuasa Bendahara ni sangat besar. Contohnya semasa peristiwa rampasan kuasa oleh Raja Kasim terhadap Sultan Abu Syahid. Apabila pengawal istana melihat Raja Kasim diatas gajah, mereka bersedia untuk melakukan perlawanan.

Tetapi apabila mereka melihat Bendahara bersama Raja Kasim, pengawal iIstana itu pula yang mengamuk ke dalam istana sehingga menyebabkan Raja Rokan dan Sultan Abu Syahid tewas. Besar tak besar Bendahara ini, kalau makanan dihidangkan, Bendahara akan makan dahulu, sisanya makanannya baharu dimakan oleh anak raja dan para pembesar lainnya.

Jadi ini bermaksud, tanpa sekongan Bendahara dan nobat, maka pelantikan Sultan Husin oleh British itu boleh dianggap sebagai “tidak sah”.

Dan Kerajaan Johor-Riau-Lingga-Pahang ini terus berdiri sebagai sebuah entiti berdaulat dan bersatu sehinggalah Pahang mengisytiharkan kemerdekaannya pada tahun 1881 iaitu selepas Bendahara Siwa Raja Wan Ahmad berjaya mengalahkan abangnya Raja Bendahara Tun Mutakhir dalam Perang Saudara Pahang.

Johor iaitu wilayah pegangan Temenggung juga telah mengisytiharkan kemerdekaan dengan Temenggung Abu Bakar menjadi Sultan wilayah Johor pada tahun 1886. Wilayah Kesang yang sebelum ini diserahkan kepada kerabat Sultan Husin juga telah diambil semula oleh baginda dalam P3rang Jementah 1879.

Sultan Husin pernah pergi ke Lingga berjumpa dengan adiknya Sultan Abdul Rahman. Dikatakan adiknya itu sanggup menyerahkan takhta kepada Sultan Husin namun ditegah oleh Sultan Muda Bugis yang tidak mahu kawalan mereka terhadap Johor terjejas.

Jadi konklusinya, Perjanjian Inggeris-Belanda itu tidak pernah memisahkan Malaysia-Indonesia berdasarkan keadaan Kesultanan Johor-Riau-Lingga-Pahang tetapi yang memisahkan Nusantara secara politik dan geografi ialah apabila Sukarno proklamasi Kemerdekaan Indonesia pada 17 Ogos 1945 tanpa memasukkan Tanah Melayu dan Singapura.

Walaupun sejak 1881 Kerajaan Johor (yang asal) telah terpecah akibat Pahang memerdekaan dirinya, namun itu bukanlah penamat kepada pemisahan nusantara. Kerajaan Johor (yang asal) yang dikenali sebagai Kesultanan Riau itu telah dimansuhkan oleh Belanda pada 10 Februari 1911.

Yang betul-betul penamat kepada pemisahan nusantara menurut pandangan saya ialah Kemerdekaan Indonesia. Kerana kemerdekaan Indonesia itu telah menyebabkan kita terpecah kepada 2 iaitu satu wilayah merdeka dan satu wilayah yang “terjajah”. Dan keadaan ini berterusan sehinggalah hari ini..

Ini merupakan pandangan saya yang daif, anda berhak bersetuju dan berhak membantah atas dasar percambahan ilmu.

Sekian Terima Kasih.


Cik Siti Wan Kembang – Lambang Ketamadunan Melayu Kelantan

Kalau orang Kedah akan berbangga dengan tokoh seperti Merong Mahawangsa ataupun Sultan Muhammad Jiwa II, kalau Johor akan berbangga dengan tokoh seperti Laksamana Tun Abdul Jamil dan juga Hang Nadim, kalau Acheh boleh berbangga dengan tokoh seperti Sultan Iskandar Muda, maka kata saya rakyat Kelantan juga bertuah kerana sepanjang orang Melayu Kelantan membina sebuah ketamadunan, mereka dikurniakan dengan seorang ratu perempuan yang bernama Cik Siti Wan Kembang, yang sesungguhnya sehingga hari ini, sinonimnya Kelantan dengan gelaran negeri Cik Siti Wan Kembang.

Tapi seberapa banyak anak Melayu di sini mengenali dengan mendalam riwayat hidup empunya nama Cik Siti Wan Kembang ini. Tiada siapa pula yang tahu apa jasanya sehingga diangkat sedemikian rupa. Maka, kami pejuang anak bangsa ini akan sekali membuka pena, mencoret kisah-kisah agung tentang tokoh bangsa yang semakin dilupakan. Sejarah ditulis oleh orang yang menang, maka dengan jiwa yang penuh rasa kemenangan, kami hamparkan kepada kalian, salah satu tokoh dalam sejarah Melayu yang harus kita kenang bersama.

Baginda lahir pada tahun 1570, dari perkahwinan antara Sultan Ahmad dan juga Permaisuri Che Banun. Siapa tahu, bahawa dari pasangan pemerintah Kerajaan Serendah Sekebun Bunga di Kelantan ini, maka lahirnya seorang pemimpin agung yang sehingga hari ini masih lagi dikenang oleh seluruh rakyat Kelantan.

Tidak hairanlah bagaimana Cik Siti Wan Kembang membesar menjadi tokoh yang hebat kalau peribadi ayahnya juga hebat. Siapa yang tidak kenal pada pemerintahan Sultan Ahmad ketika itu. Negeri Serendah Sekebun Bunga begitu makmur di bawah pemerintahan ayahnya yang mengamalkan ciri-ciri pemerintahan Islam. Bahkan dicatatkan bahawa begitu makmurnya Kerajaan Negeri Serendah Sekebun Bunga sehinggalah ada pedagang yang sanggup memusnahkan kapal dagang mereka kerana mahu terus bermaustatatin di negeri ini. Para ulamak juga datang dari keseluruhan Kepulauan Melayu ke kerajaan ini menyebarkan Islam dan berdakwah membentuk masyarakat yang hebat di kerajaan ini.

Dan dari kebanjiran ulamak ini juga, Sultan Ahmad mengamanahkan proses pendidikan Cik Siti Wan Kembang kepada beberapa orang ulamak terkemuka pada zaman itu. Maka membesarlah Cik Siti Wan Kembang bukan sahaja sebagai puteri raja yang jelitawan dan rupawan, bahkan mempunyai peribadi yang indah. Bahkan dari proses pembelajarannya dengan ulamak-ulamak ini, dapat dilihat betapa berminat dan sayangnya Cik Siti Wan Kembang pada ilmu tassawuf yang seperti mana kita tahu nanti akan mempengaruhi pada saat usia baginda.

Cik Siti Wan Kembang mewarisi takhta daripada Raja Hussien yang diamanahkan oleh ayahnya Sultan Ahmad ketika usia Cik Siti Wan Kembang masih lagi kecil agar menjaga takhta itu untuk anak perempuannya. Ketika baginda menaiki takhta, maka pemerintahan yang hebat seperti mana yang dibawakan oleh ayahandanya diteruskan pula oleh Cik Siti Wan Kembang.

Maka pada tahun 1610 Masihi adalah pertabalan Cik Siti Wan Kembang sebagai pemerintah ke-6 kerajaan Serendah Sekebun Bunga. Mendengarkan khabar raja pertama dari kalangan wanita itu, bahkan dengan khabar angin kejelitaannya yang tiada tandingan, maka seluruh raja-raja Melayu di seluruh Nusantara pun berpakat menghantarkan rombongan peminangan ke atas Cik Siti Wan Kembang. Namun semuanya ditolak dengan sopan oleh Cik Siti Wan kembang dengana alasan sekiranya dia menerima salah satu daripada peminangan raja-raja tersebut, maka pastinya raja lain akan terasa dan ianya akan mencetuskan pada peperangan.

Baginda ialah seorang pemerintah yang bijaksana. Dia mendapati bahawa kerana kemasyhuran namanya sebagai pemerintah wanita pertama, dan baginda takutkan kalau nanti konflik perang akan terjadi, maka baginda memindahkan pusat pemerintahan baginda dari Gunung Cinta Wangsa ke Cerang Tegayung. Maka di Cerang Tegayung, baginda bersama para hulubalang dan rakyat baginda pun mendirikan istana di Cerang Tegayung.

Dan dari kedudukan di Cerang Tegayung yang sangat strategik itu, maka pelabuhan yang ditubuhkan pun menjadi pesat, lalu menarik perhatian para pedagang dari seluruh dunia untuk menjejakkan kaki ke Cerang Tegayung. Ada yang datang daripada Jepun, China, Eropah, India, Indo-China dan Arab. Pedagang Arab yang datang berniaga di Serendah Sekebun Bungalah yang memberikan gelaran “paduka cik siti” kepada Wan Kembang yang kononnya mengikut catatan sejarah bermaksud Perempuan Mulia.

Dan secara jujur bagi saya, sangatlah cocok dengan Cik Siti Wan Kembang kerana betapa kerajaan yang diperintahnya ketika itu sangatlah makmur dari segi ekonomi, pendidikan sehinggalah ke sahsiah rakyatnya. Dicatatkan bahawa Cik Siti Wan Kembang bukan sahaja menyediakan peluang pendidikan kepada kaum lelaki, bahkan kaum perempuan turut mendapat hak yang sama rata.

Ketika kaum perempuan di eropah masih menjadi mangsa penindasan kuasa kaum lelaki, tetapi tidak di Tamadun dan Peradaban Melayu di mana kaum lelaki dan perempuan mendapat pendidikan yang setimpal. Bahkan Cik Siti Wan Kembang dicatatkan membawa masuk para ulamak dari seluruh dunia semata-mata demi memastikan bahawa rakyatnya mendapat pendidikan agama yang terbaik. Ini menyebabkan kadar jenayah ketika itu sangatlah rendah dan amatlah jarang ditemui sebarang perilaku yang melanggar undang-undang negara.

Dan tentu ramai tertanya-tanya entah bagaimanalah Kelantan sinonim dengan lambang seekor Kijang? Ini tak lain tak bukan adalah kerana sebuah peristiwa yang mempamerkan sisi indah pemerintah hebat ini.

Kononnya dicatatkan bahawa terdapat hadiah daripada pembesar di dalam negerinya yang mempersembahkan seekor anak kijang yang sangat jinak dan comel kepadanya. Cik Siti Wan Kembang sangatlah sayang akan anak kijang kerana mengisi kesunyian dalam hidupnya sehinggakan mata wang Kelantan diletakkan cop kijang sebagai lambang negeri.

Baginda dikatakan memerintah selama 67 tahun, menandakan bahawa baginda antara raja paling lama memerintah di Alam Melayu. Maka tanggungjawab memerintah negerinya diserahkan pada Puteri Saadong yang merupakan anak angkatnya yang dijaga dari kecil. Maka ketika itulah, dicatatkan bahawa Cik Siti Wan Kembang membawa diri ke Gunung Ayam dan menjadi ahli sufi serta menghabiskan sisa hayatnya beribadah dan mengabadikan diri kepada ALLAH. Tiada siapa yang tahu tarikh sebenar pemergian pemerintah agung ini.

Sumber:

Nisriwani Yahaya & Syed Zulflida (2003) 101 Puteri Dunia Melayu: Sejarah Dan Legenda. Jabatan Muzium Malaysia.


Orang Jawi Di Basrah Kota Islam Pertama Di Iraq

Mengapa orang Parsi menggelar orang Sayabijah di Ubullah sebagai orang Luri Hitam?

Apakah disebabkan perawakan rupa atau bahasa yang digunakan? Orang nomad Luri yang tinggal di sepanjang pergunungan Zagros bersempadan dengan Iraq al-Sawad dan Teluk Parsi menggunakan dialek purba Parsi zaman Dinasti Akhameni manakala dalam zaman Dinasti Sasan masyarakat umum Parsi mula menggunakan dialek Parsi Akhir yang banyak menyerap bahasa Suryani dan Arami. Jika bahasa dijadikan penyama ini bermakna orang Sayabijah sudah wujud di Teluk Parsi sejak zaman Dinasti Akhameni sehingga mereka terbiasa bertutur dalam dialek purba tersebut.

Menurut al-Baladhuri pada zaman Saidina Ali ibn Abi Talib seramai 800 Sayabijah bercampur dengan etnik Zutt(berasal dari negeri Sindh) ditempatkan mengawal perbendaharaan Basrah(Ubullah Baru). Ketika perang Jamal mereka menentang pendudukan Saidina Talhah dan Zubair dan permintaan agar perbendaharaan Basrah dibuka untuk kegunaan pasukan Madinah itu. Akibat menentang dan tegas mengambil sikap berkecuali maka mereka termasuk ketua bernama Abu Salim dari etnik Zutt dibunuh. Saki-bakinya kemudian menjadi penyokong Saidina Ali sampai zaman Bani Umawi apabila Saidina Mu’awiyah memindahkan mereka ke Antaqyah, Kaisariah dan sebahagian kecil ke Khurasan.

Mereka juga aktif membuat pemberontakan di sekitar Iraq sehingga dalam zaman Hajjaj Ibn Yusuf ats-Tsaqqafi mereka dipindahkan lagi.

– Sejarawan berpendapat bahawa Sayabijah merupakan jama’ bagi nama Zabaj satu negeri di kepulauan Hindia. Lokasinya masih menjadi perdebatan ramai.

– Sebelum 650-an masihi(pengakhiran pemerintahan khulafa’ ar-rasyidin) orang Sayabijah ini harus datang dari wilayah Zabaj yang masih lagi bukan di Pulau Jawa. Penghijrahan ini berlaku sebelum zaman Dapunta Hyang Jayanasa berkemungkinan dari utara Semenanjung atau Sumatera.

– Dinyatakan bahawa orang wilayah Qatif dan Bahraan merupakan keturunan satu kaum asli yang tidak dikenali. Dalam zaman jahili pra-Islam, orang Sayabijah dikatakan pernah tinggal di Qatif mempelopori industri pertukangan besi menempa sejenis lembing bernama Khatti dan terkenal kerana keelokan mutunya.

– Orang Sayabijah juga dibawa masuk pada zaman akhir Bani Sasan sebagai petempur yang digeruni ramai seperti pasukan Parsi yang lain yang digelar Ahmar dan Asawira.

– Orang Sayabijah ditemukan di sempadan Iraq dalam zaman Saidina Abu Bakar.

– Setelah perang al-Qadisiah, Basrah dibina atas perintah Saidina Umar ibn al-Khattab antara lain untuk mengawal keselamatan aktiviti perdagangan dari luar Teluk Parsi. Mereka diberikan qaryah menetap dengan masjid tersendiri.

– Orang Sayabijah menjadi sekutu Bani Tamim dalam sistem pengelompokam kabilah militer Arab yang menempati penempatan mu’askar Basrah.


Brader Ni Memperdayakan Google Maps, Buat Kesesakan Lalulintas Palsu Dengan 99 Telefon Pintar

Perkhidmatan peta digital, Google Maps ternyata senang untuk ditipu. Penipuan ini dilakukan oleh Simon Weckert, dan menjadi viral di seluruh dunia pada hari ini.

Beliau berjaya menghasilkan kesesakan lalulintas yang palsu pada aplikasi peta milik Google itu menggunakan 99 telefon pintar yang diletakkan dalam satu tempat yang sama.

Menurut Weckert, penggodaman itu dapat dilakukan dengan mudah ke atas aplikasi milik Google itu.

Ini kerana Google Maps mempunyai kelemahan keselamatan yang dapat dimanfaatkan dengan sangat senang.

Kelemahan peta Google terletak adalah terletak pada kekuatannya sendiri. Di mana, yang dimaksudkan adalah sifatnya yang bergantung pada data crowdsourcing.

Ia satu kekuatan tetapi ia juga menjadi satu kelemahan secara tak langsung.

Crowdsourcing bermaksud pengumpulan data dilakukan melalui kumpulan data yang diambil daripada sekelompok besar pemilik sumber data di sekitar.

Dalam kes Google Maps, ianya diambil daripada data lokasi daripada telefon pengguna yang membuka Google Maps.

Weckert menggunakan 99 telefon yang dia letakkakan di dalam satu besen plastik sambil membuka aplikasi navigasi Google Maps.

“Sebanyak 99 bekas telefon pintar yang diletakkan pada satu ruang yang sama untuk menghasilkan kesesakan lalulintras yang palsu di Peta Google.”

“Dengan cara ini, ianya akan membuat jalanan yang ditanda dengan warna hijau menjadi merah. Cara itu juga boleh membuatkan ramai pemandu mengelak dari menggunakan jalan/ aluan tersebut.”

Apa yang dilakukan oleh Weckert ini benar-benar mencabar kenyataan Google sebelum ini yang mendakwa mereka sudah berjaya mencipta satu sistem navigasi yang cekap.

Ini termasuk, keupayaan Google Maps dalam membezakan pengguna jalanraya yang menggunakan motor dan ataupun motosikal di beberapa negara.

Malangnya, Google ternyata tak dapat mengesan jika seorang pengguna itu sedang menolak satu besen plastik yang besar dan meletakkan telefon di dalamnya.

Sudah pastinya Google selepas ini akan memandang berat perkara ini dan cuba mengelak eksploitasi seperti ini berlaku.

Google perlu berusaha untuk memastikan mereka dapat mengenalpasti sama ada telefon pintar itu sedang dalam mod pemanduan di dalam kereta ataupun hanya berkumpul di satu tempat sahaja.

Korang bayangkan, ada ramai pengguna berhenti di satu tempat dengan data lokasi mereka dibuka, semata-mata nak tengok durian. Dan Google Maps mengesan kawasan itu mengalami kesesakan teruk?

Google Maps merupakan antara aplikasi navigasi yang paling popular selain daripada Waze. Ramai pengguna yang selesa dengan google maps kerana ianya sudah sedia ada dan tak perlu nak install bagai, untuk telefon Android.

Pautan ke artikel asal di blog Axello.


Asal Usul Kisah Sun Wukong

Journey To The West (JTTW). Orang Cina mesti kenal tajuk popular ni. JTTW adalah novel pengembaraan yang ditulis dari dinasti Ming. Mengisahkan tentang pengembaraan sami Xuanzang ke Barat bagi mencari skroll purba.

Bersama beliau adalah 3 orang sekawan yang aneh dan mahir bertarung. Sun Wukong/Raja Monyet yang lahir dari batu. Makhluk yang selalu ganggu dunia kayangan sehingga para dewa/dewi pening akan gelagatnya. Berwajah monyet dan perwatakan nakal namun dia adalah kawan paling diharap Xuanzang. Watak Goku dalam Dragon Ball tu diinspirasikan dari watak Sun Wukong sendiri. Terkejut kan?

Seorang kawan kembara lagi adalah Zhu Bajie, Asalnya adalah marshal dalam dunia kayangan. Tetapi dia dihukum turun ke Bumi kerana menggatal dengan Dewi Bulan. Namun tiba ke Bumi dia diinkarnasikan sebagai manusia berupa khinzir. Walaupun gatal dan tamak namun dia setia mengembara bersama Zuanxang.

Kawan terakhir adalah Sha Wujing. Asalnya adalah jeneral kerajaan langit, juga dihukum turun ke Bumi dan diinkarnasikan dengan wajah raksasa. Sha seorang yang sopan dan berdisiplin berbanding Sun Wukong dan Zhu Bajie. Dia juga selalu menjaga Zuanzang dalam perjalanan mereka.

Banyak media massa mengangkat JTTW sama ada movie, drama bersiri dan anime. Terbaru adalah drama TV bersiri iaitu The New Legends of Monkey (2018). Jalan cerita hampir sama tapi misi mereka berempat adalah menyelamatkan dunia dari tangan para iblis.

Sebenarnya JTTW adalah novel yang diinspirasikan dari pengembaraan sami Xuanzang sendiri ke India yang kononnya ‘Barat’ pada zaman dinasti Tang, pada abad ke-7 Masihi. Tujuan kembara beliau adalah bagi mengkaji hubungan ajaran Buddha China dan Buddha India. Dan beliau adalah antara tokoh keagamaan atau pengembara pertama dunia yang menjelajah keluar dari tanah air.

Kerana pengembaraan Xuanzang yang penuh liku demi perkasakan ajaran Buddha, beliau menjadi kebanggaan China sehingga direkod dalam ‘Rekod Terbaik Tang di Bahagian Barat’ dan lahirnya JTTW.

RUJUKAN:

1. Cao Shibang (2006). “Fact vs. Fiction: From Record of the Western Regions to Journey to the West”. In Wang Chichhung. Dust in the Wind: Retracing Dharma Master Xuanzang’s Western Pilgrimage. p. 62

2. Wriggins, Sally (27 November 2003). The Silk Road Journey With Xuanzang (1 ed.). Washington DC: Westview press

3. Yu, Anthony. “Introduction”. Journey to the West. Trans. and ed. Anthony Yu. Vol. 1. Chicago – London: University of Chicago Press, 1977. 1–62


Selamatkan Lembangan Maliau Daripada Kapitalis Dan Politikus!

On Tuesday, Mahathir was reported as saying he was considering reducing Malaysia’s reliance on imported coal by exploiting domestic coal reserves in Sabah and Sarawak.

He said this would be better than using nuclear energy given the difficulties surrounding nuclear waste disposal.

Most of Malaysia’s coal reserves are in Sarawak although Sabah has rich reserves in the Meliau and Melibu forest basins as well.

– Free Malaysia Today

Aku kaget sekejap bilamana kenyataan berkenaan eksploitasi sumber arang batu untuk penjanaan elektrik disebut oleh Tun Mahathir, PM7 kita.

Walaupun masih tahap cakap-cakap saja, dan belum ada pelaksanaan aku tetap kaget sebab aku tahu dan orang Sabah tahu dimana letaknya deposit arang batu terbesar yang masih belum dieksploitasi.

Masa tinggal di Sandakan dulu, aku dengar yang ada pihak cuba melobi kerajaan Persekutuan untuk buka lombong arang batu. Masa tu ada ahli politik dan menteri Persekutuan juga bawa usul sama kepada penduduk Sabah Timur tapi ditentang habis-habisan.

Tahu dimana mereka nak buka lombong ini?

Di Lembangan Maliau.

Ya. Lembangan Maliau yang merupakan kawasan hutan hujan yang masih belum terusik, dara, mempunyai ekosistem tersendiri dan digelar Sabah Lost World. Kerajaan Sabah pada tahun 1981 mengisytihar Lembangan Maliau sebagai kawasan perlindungan. Selama wujudnya lembangan ini, ia hanya ditemukan pada tahun 1947 secara tak sengaja.

Lembangan seluas 390km persegi, dan merupakan kawasan yang terletak pada ketinggian 1675 meter dari aras laut ini masih belum diganggu oleh pembangunan atau diteroka secara ekstensif oleh manusia dan sangat ironik, lembangan ini turut menyimpan deposit arang batu gred tinggi.

Dulu ada dengar ura-ura penerokaan kawasan tersebut untuk perlombongan arang batu, bagi menjana elektrik yang merupakan satu kekangan dan kekurangan di Sabah. Tapi warga Sabah, penduduk Sandakan dan Lahad Datu menentang lobi perlombongan tersebut.

Pada warga Sabah, adalah satu kerja gila untuk membenarkan pelobi ini menjarah hutan dara yang diperakui merupakan kawasan hutan tropika yang benar-benar liar dan tidak pernah diteroka untuk kayakan konglomerat perlombongan.

Lepas tu lobi dan usaha untuk meneroko Lembangan Maliau untuk deposit arang batu senyap. Kerja-kerja kajian terhadap flora dan fauna serta ekosistem Lembangan Maliau yang usianya sangat tua diteruskan akademia dan kalangan pencinta alam sekitar.

Membaca laporan berita diatas, aku serius kaget. Jelas, Jabatan Perhutanan Sabah, dan segala NGO negeri Sabah serta badan antarabangsa yang mendana konservasi Lembangan Maliau yang selama ini memperjuangkan usaha perlindungan, melaksana kajian terperinci ekosistem lembangan dan kawasan hutan dinegeri tersebut juga tidak setuju dengan desas desus tersebut malah aku yakin mereka akan bangkit melawan demi melindungi khazanah hutan purba yang belum dieksploitasi ini.

Kita bukan lagi hidup di zaman sebermula Revolusi Industri yang mengeksploitasi sumber bahan api fosil untuk menjana ekonomi dan mengerakkan enjin kemajuan dengan menggunakan arang batu dan petroleum.

Sekarang zaman Revolusi Industri 4.0, dimana sumber tenaga boleh diperbaharui sudah sedia ada wujud dan teknologinya semakin berkembang. Kenapa perlu melombong arang batu sedangkan kita boleh saja menjana elektrik menggunakan tenaga suria, atau dengan turbin angin, malah dengan menggunakan arus lautan. Tak masuk akal.

Panel suria dalam konsep luar pantai ini diletakkan diatas kapal sepertimana konsep FPSO dan FLNG, menggunakan kapal kargo yang dilucut tauliah dan diletakkan dipesisiran pantai untuk menjana elektrik bagi bandar pesisiran pantai. Malah jika konsep ini berjaya barangkali kita mampu untuk mengurangkan kebergantungan kepada bahan api fosil diseluruh negara.

Buat masa sekarang, ladang solar di Malaysia dibangunkan di kawasan tanah lapang, seperti di Bagan Datoh dan di Melaka. Untung kalau ada tanah. Tapi takkan kita nak gunakan semua tanah yang juga penting untuk pertanian dan tukarkan kepada penjanaan elektrik?

Konsep ini digunakan pada skala industri di China, Jepun dan India sekarang.

India menempatkan panel suria mereka di laluan tali air bagi menjana elektrik bagi kawasan yang satu masa dahulu tak terbayangkan akan adanya elektrik, kawasan pedalaman yang pada dekad pertama millenium ini masih mengharapkan lampu minyak tanah. Sekarang India menjadi antara negara yang mensasarkan penjanaan elektrik sepenuhnya menjelang tahun 2025 dan pembangunan teknologi suria di India sangat pantas. Kampung-kampung yang dulu tak ada bekalan elektrik kini mulai disinari lampu kalimantang, dan bekalan air disalurkan dengan pam elektrik dan bukan lagi dengan menunggu giliran di telaga. Secara tidak langsung pertanian yang merupakan industri utama kawasan kampung juga berkembang. Pengairan beralih dari menggunakan haiwan bebanan kepada pam elektrik.

Jepun juga sudah mulai menempatkan panel suria dikawasan pesisiran pantai, dan logikanya adalah Jepun sebuah negara yang mempunyai tanah yang terhad, dan dipenuhi kawasan pergunungan. Untuk membuka ladang suria, mereka terpaksa mengorbankan tanah pertanian dan ini tidak mapan. Maka Jepun melihat adalah satu jalan yang paling mapan untuk membina solar panel installation di pesisiran pantai.

Malaysia dikurniakan geografi yang mempunyai tahap keamaatan cahaya Matahari yang mampu menjana elektrik, dan letaknya negara kita sepuluh darjah ke utara dari garisan Khatulistiwa adalah satu rahmat. Kebergantungan kepada petroleum dan arang batu yang tidak boleh diperbaharui dan kesannya yang terus menerus menyebabkan penghasilan karbon yang seterusnya menganggu aturan iklim global harus menyedarkan kita bahawa, kita mesti mulai mengorak langkah kearah penjanaan elektrik dengan menggunakan tenaga suria.

Terus, adakah kita hanya mahu menganga saja melihat negara lain tanpa kita berbuat apa-apa?

Bilamana negara kuasa ekonomi seperti China dan India sedang berlumba-lumba untuk menjadi solar powered nation, kita nak tebang hutan, tarah bukit dan buka lombong arang batu adalah langkah kebelakang. Arang batu akan habis bila dilombong nanti, tapi yang kita takkan dapat semula adalah khazanah hutan Lembangan Maliau dimana satu masa kalau lobi melombong ini berjaya anak cucu kita hanya akan dapat lihat dari foto sahaja.

I for one, against coal mining in Maliau Basin or in any other part of Sabah pristine forest within and around Danum-Maliau-Imbak corridor.

Jangan main gila.


Penaklukan Konstantinople: Al-Fateh Dan Kapal Merentasi Daratan

Ketika umat Islam di Madinah sedang diancam oleh serangan tentera bersekutu (tentera Al-Ahzab) antara gabungan kaum Musyrikin Makkah dan puak Yahudi dari Madinah sendiri, seorang sahabat Rasulullah s.a.w iatu Salman Al Farisi r.a telah mencadangkan kepada Rasulullah s.a.w  dan tentera Islam supaya menggali parit besar di sekeliling kota Madinah untuk mengekang ancaman tentera bersekutu tersebut.

Rasulullah s.a.w  bersetuju dengan cadangan Salman Al Farisi r.a itu, lalu menghimpunkan kaum Muslimin untuk menggali tanah di sekeliling kota Madinah untuk membuat parit. Pada bulan Syawal tahun 005 Hijrah bersamaan tahun 627 Masihi, pembinaan parit besar oleh umat Islam Madinah mula dijalankan, sebagai strategi peperangan menghadapi tentera bersekutu.

Tersebutlah kisah apabila kerja penggalian parit sedang berlangsung, seorang sahabat menghadapi kesukaran memecahkan sebuah batu besar. Batu itu cuba dipecahkan oleh kaum Muslimin yang lain namun gagal. Mereka memanggil Rasulullah s.a.w untuk menyelesaikan masalah tersebut. Diriwayatkan baginda memecahkan batu besar tersebut dengan tongkatnya lalu retak dan mengeluarkan tiga kilauan cahaya yang berpancar menuju ke arah yang berbeza.

Rasulullah s.a.w memberitahu para sahabat bahawa setiap cahaya tersebut terpancar menuju ke tiga buah istana pemerintah yang berpengaruh di rantau tersebut. Satu menghala ke istana pemerintah Yaman, satu lagi ke arah istana Kisra Parsi dan satu lagi ke istana Maharaja Rum. Baginda mengisyaratkan bahawa ketiga-tiga istana pemerintah tersebut akan jatuh ke tangan umat Islam suatu masa nanti. In sha Allah….

Dan sudah pasti janji pesuruh Allah itu benar dan akan menjadi kenyataan…….

Dipendekkan kisahnya, selepas kemangkatan Rasulullah, kuasa empayar Islam di bawah khalifah-khalifah di kalangan sahabat baginda (yang digelar sebagai Khulafa ar Rasyidin menurut sejarah) mula berkembang luas. Kerajaan Islam Madinah berjaya melemahkan dan menjatuhkan penguasaan Empayar Rom Bizantium (Rum) dan Empayar Parsi Sassanid di rantau Timur Tengah.

Sebelum kedatangan agama Islam, Rom Bizantium dan Parsi Sassanid adalah dua kuasa besar paling berpengaruh di Timur Tengah masa itu, dan mereka juga saling berperang dan bertelingkah antara satu sama lain.

Yaman berjaya diletakkan dalam kuasa kerajaan Islam sekitar tahun 630 Masihi. Semasa pemerintahan Khalifah Umar bin al Khattab r.a (634~644 M), istana Kisra Empayar Parsi Sassanids di Ctesiphon (berdekatan Baghdad kini) berjaya dimasuki oleh tentera Islam di bawah pimpinan Saad bin Abu Waqqas r.a pada tahun 637 Masihi. Satu persatu kuasa besar yang berpengaruh di situ jatuh ke tangan tentera Islam, membenarkan perkataan Nabi s.a.w sebelum itu.

Hanya satu sahaja istana yang disebut dalam hadis Nabi s.a.w yang masih belum ditakluk oleh orang Islam, iatu istana Maharaja Rum. Rum yang dimaksudkan oleh Nabi s.a.w itu bukannya merujuk pada Rome di Itali itu, sebaliknya ianya merujuk pada kotaraya Konstantinople yang merupakan pusat pentadbiran kepada Empayar Rom Bizantium (atau lebih dikenali sebagai Rom Kedua).

Sebaik-baiknya Raja

Seperti mana sabda junjungan Nabi Muhammad s. a. w;

“Kota Konstantinniah (Constantinople) akan jatuh ke tangan orang Islam.  Pemimpin yang menaklukkannya itu adalah sebaik-baik pemimpin dan tentera yang berada di bawah pimpinannya itu adalah sebaik-baik tentera . ”

(Hadis riwayat Ahmad Ibnu Hanbal)

Selepas kewafatan Rasulullah s. a. w, ramai pemimpin dan pembesar Islam berusaha mengumpulkan bala tentera yang besar untuk menyerang dan menakluk Constantinople. Semuanya berharap untuk merealisasikan sabda Nabi s.a.w tersebut menjadi kenyataan. Usaha telah dibuat oleh Khalifah Muawiyah bin Abu Sufian dari Kerajaan Bani Umaiyah untuk menakluk kota tersebut pada tahun 674 hingga tahun 678 Masihi.

Salah seorang sahabat Nabi s.a.w  sendiri yang menyertai peperangan tersebut, Abu Ayub al Ansari r.a sempat berwasiat kepada tentera Islam untuk mengebumikan jenazahnya di sebalik tembok kota Constantinople jika beliau gugur dalam pertempuran tersebut. Apabila ditanya sebabnya, beliau hanya ringkas menjawab;

“Aku ingin sekali mendengar derapan tapak kaki kuda yang ditunggang oleh sebaik-baik raja yang memimpin sebaik-baik tentera yang akan menakluk kota ini satu hari nanti, seperti yang disabdakan oleh Rasulullah dahulu.”

Ternyata telahannya benar, Abu Ayub al Ansari r.a akhirnya gugur syahid dalam pertempuran tentera Islam menentang tentera Bizantium di luar kota Constantinople. Untuk menunaikan wasiatnya, para sahabat sanggup menyelinap secara sembunyi pada waktu larut malam, melalui bawah tembok kota Constantinople lalu mengebumikan jenazah Abu Ayub al Ansari r.a di sana.

Pelbagai serangan cuba dilakukan oleh tentera para khalifah dan pemimpin Islam ke atas kota Constantinople dari semasa ke semasa namun selalu menemui kegagalan. Ini disebabkan oleh pertahanan kota Constantinople yang sangat kuat kerana kota tersebut dikelilingi oleh tembok yang besar serta tinggi.

Penakluk Muda Dan Tentera Yang Gagah Berani

Sehinggalah pada satu hari yang dijanjikan di istana kerajaan Uthmaniyah selepas kemangkatan Sultan Murad II di Edirne pada tahun 1451. Putera baginda dimahkotakan sebagai sultan kerajaan Uthmaniyah dengan gelaran Sultan Mehmet II. Sultan Mehmet II menaiki takhta kerajaan pada usia 19 tahun, dan pada masa itu kerajaan Uthmaniyah telah menguasai seluruh Asia Kecil, sebahagian wilayah Eropah Timur dan pesisiran Laut Hitam.

Sultan Mehmet II berazam mahu meneruskan legasi arwah ayahandanya dalam menakluk Constantinople dan menjadikan perkataan Nabi s.a.w itu menjadi realiti. Pada awal pemerintahannya, sistem ketenteraan Uthmaniah diperbaiki, terutama sekali armada tentera laut. Baginda juga mengarahkan seorang pembuat meriam bernama Orban dari Hungary untuk membuat sebuah meriam gergasi yang akan digunakan dalam ekspedisi ketenteraan nanti. Baginda juga membina sebuah kubu tentera yang kuat bernama Rumelihisari yang terletak di tebing Sungai Bosphorus, berhampiran Constantinople.

Setelah merasakan bahawa tenteranya telah bersedia, Sultan Mehmet II bersama 200 000 orang tentera dan 320 kapal perang menuju ke Constantinople. Tentera Bizantium yang mengetahui hal ini mengarahkan supaya rantai besi dipasang di perairan Tanduk Emas (Golden Horn) berhampiran Selat Bosphorus di Constantinople, untuk menghalang kemasukan kapal perang Uthmaniyah. Rantai besi itu pula dikawal dan dijaga oleh dua puluh lapan kapal perang Bizantium yang lengkap bersenjata.

Laksamana Sulaiman Baltoghlu yang merupakan pemimpin armada tentera laut yan ditugaskan memasuki Tanduk Emas itu lalu mengadukan masalah tersebut kepada Sultan Mehmet II. Baginda yang terkenal sebagai seorang pemerintah yang muda lagi cerdas akalnya mengarahkan semua kapalnya ditarik menggunakan jalan darat di Galata menuju ke seberang Tanduk Emas di sebelah utara.

Pada waktu malam, seluruh tentera Uthmaniah bekerja keras menarik semua kapalnya melalui tebing tinggi menuju ke seberang Tanduk Emas. Dikatakan Sultan Mehmet II sendiri juga turut menolong tenteranya menarik kapal-kapal. Menjelang waktu subuh, semua kapal Uthmaniah sudah berada di perairan Tanduk Emas yang terletak berhampiran dengan pintu utama Constantinople.

Hal ini sama sekali mengejutkan tentera Bizantium dan rakyat Constantinople, khususnya pemerintah mereka, Constantine IX Palaiologos sendiri. Pemerintah Bizantium kecundang dan gentar melihat betapa ramainya tentera Uthmaniah yang berkumpul di luar tembok Constantinople, terutama sekali pabila waktu solat.

Untuk menimbulkan kegerunan pada pihak musuh, tentera Uthmaniah akan berkumpul beramai ramai untuk solat berjemaah di luar tembok Constantinople. Selepas bersolat, mereka akan berzikir dengan suara lantang. Gema padu yang dihasilkan oleh tentera Uthmaniah itu sememangnya menimbulkan kegerunan kepada tentera Bizantium yang berkubu di sebalik tembok Constantinople. Terdetik di hati mereka bahawa kali ini bahawa orang Islam sendiri sudah menjadi semakin kuat untuk menakluk kota mereka, dan mereka sememangnya tidak boleh dihalang lagi.

Akhirnya setelah lebih sebulan mengepung kota tersebut, tentera Uthmaniah melakukan serangan yang terakhir. Sebanyak 70 pucuk meriam besar membedil tembok kota Constantinople, termasuklah meriam yang paling terbesar sekali yang dicipta oleh Orban, berukuran 8.2 meter panjang dan mampu membedil bola peluru sejauh 1. 6 kilometer.

Tentera Uthmaniah telah mula memanjat tembok Constantinople dan antaranya ialah seorang pemuda bernama Hassan Ulubati, yang berjaya naik ke atas salah satu menara kawalan tembok tersebut lalu menegakkan bendera Uthmaniah di atasnya. Pemanah tentera Bizantium yang melihat peristiwa itu lalu memanah Hassan Ulubati sehingga beliau gugur syahid di atas menara tersebut sambil tangannya memegang erat bendera. Hassan Ulubati ialah antara tentera Uthmaniah yang paling awal menempah syahid pada tarikh tersebut.

Gugurnya Hassan Ulubati bukannya menurunkan semangat tentera Uthmaniah yang lain, sebaliknya menaikkan semangat mereka untuk menakluk kota tersebut dan ingin mati syahid seperti beliau. Tentera Uthmaniah terus memperhebatkan serangan manakala meriam-meriam tentera Uthmaniah terus membedil kota tersebut. Kapal-kapal Uthmaniah telah mengepung perairan di sekeliling kota tersebut, termasuklah Tanjung Emas.

Akhirnya, tentera Bizantium menyerah kalah. Tentera Bizantium tidak dapat berbuat apa-apa apabila mengetahui tentera Uthmaniah telah meluru masuk ke dalam kota. Maharaja Cionstantine IX Palaiologos yang ketika itu sedang berada di dalam Gereja Hagia Sophia dibunuh.

Pada tarikh keramat itu, nyatalah kota Constantinople telah jatuh secara rasminya kepada kuasa Islam. Kata-kata Nabi s.a.w yang diucapkan 800 tahun lalu menjadi kenyataan. Sultan Mehmet II yang terkenal sebagai seorang raja yang alim lagi warak berarak masuk ke dalam Constantinople bersama tenteranya.

Sultan Mehmet II mengistiharkan kepada semua penduduk Constantinople yang beragama Kristian yang berfahaman Greek Ortodoks, bahawasannya mereka akan selamat dari diapa-apakan dan bebas mengamalkan kepercayaan masing-masing. Hal ini sangatlah berbeza degan apa yang dilakukan oleh Count Baldwin of Flanders yang pernah mengetuai tentera Salib untuk menakluk Constantinople pada tahun 1204, di mana banyak saudara seagama mereka sendiri mati disembelih oleh tentera Salib sepanjang mereka menguasai kota tersebut.

Sangatlah layak Sultan Mehmet II dan tenteranya digelar sebagai “sebaik-baik raja” dan “sebaik-baik tentera” sepertimana hadis Nabi s.a.w itu. Sultan Mehmet II digambarkan sebagai seorang raja yang sangat alim. warak, baik hati dan tidak pernah mengabaikan hukum Allah dalam pemerintahannya. Baginda tidak pernah meninggalkan solat wajib mahupun slat sunat, termasuklah solat sunat tahajjud pada waktu malam.

Semoga Allah membalas jasa dan pengorbanan mereka dengan sebaik-baik ganjaran.

Al-Fatihah untuk Sultan Mehmet II dan tentera-tenteranya